
Dr. Gertrud Lovasy (Wien-Zagreb)* 
Tržišto efekata u konjuukturnom ciklusu 


Događaji posljednjih godina, naročito na new-yorškom Wall- 
street-u i na mnogim javnim europskim tržištima efekata, potiču 
nas na ispitivanje izmjeničnih odnosa između kretanja cijena vri- 
jednosnih papira na burzama i konjunkturnog ciklusa. Od interesa 
je da se ispita, u koliko su naročite prilike poslijeratnog doba napose 
u posljednjem deceniju modificirale te odnošaje na valutarnom 
području. ' 

Tipično kretanje tečajeva čvrsto ukamaćenih papira odnosno 
vrednota s varijabilnim učestvovanjem u dobitku kao što i emisiona 
djelatnost u pojedinim fazama konjunkturnog ciklusa prikazuju se 
prema Haberlerovim kriterijima na slijedeći način: dizanje volumena 
proizvodnje i zaposlenosti kao što i dohotka u vrijeme poleta, a pa- 
danje tih triju nizova u vrijeme depresije.) U vrijeme depresije 
padaju tečajevi renta i dionica i nastupa zastoj emisione djelatnosti 
— uz izuzetak povremenog izdavanja javnih zajmova — kod isto- 
dobnog padanja proizvodnog volumena i padajućih cijena. U dalj- 
njem toku depresije počinju se tečajevi renta pomalo penjati. Kod 
daljnjeg poleta konjunkture nastupa povremeno penjanje tečajeva 
dionica, a u odnosu s time i povećanje proizvodnog volumena. U 
toku poleta — kod povećane proizvodnje i povišenih cijena — na- 
stupa najprije zastoj, a onda padanje rentnih tečajeva, te nastupa 
živahno kretanje tečajeva dionica i njihove emisije. Uvod u slijedeću 
krizu obično je više ili manje brzo padanje tečajeva dionica i ama- 
njenje emisione djelatnosti, te gotovo redovno daljnje povećanje 
proizvodnog volumena. Tekar u daljnjem toku konjunkture nastupa 
smanjenje proizvodnje te tako dolazi do tipične depresije. 


*) Napomena uredništva: Autorica ovog članka zadržaje se prolazno u 
Zagrebu, te se je ljubazno odazvala našem pozivu da napiše taj članak za 
»Ekonomist«. Dr. Lovasy pripada grupi ekonomista iz kruga profesora Mor- 
gensterna oko bečkog Instituta za konjunkturna istraživanja te je objeloda- 
nila u bečkom »Zeitschrift fir National&konomie« nekoliko članaka. j 

1) Gottfried v. Haberler: Prosperitć et depression. Etude thćorique 
des cycles €6conomiques. Socićt€ des Nations, Genčve 1937. 

U pogledu intenziteta kretanja ustanovljeno je općenito, da te- 
čajevi dionica pokazuju mnogo veće amplitude, dok se rentni teča- 
jevi kreću u manjim ciklusima. Polet tečajeva kod dionica industrija 
proizvodnih sredstava je u poletu redovito strmiji, nego li što je 
polet tečajeva dionica industrije potrošnih dobara. Industrijske 
rente pokazuju znatno veće oscilacije nego li javni zajmovi. 

Veoma je interesantno pitanje: u čemu se sastoji u konjunktur- 
svim ciklusima u poletu kao i u depresiji, pitanje redoslijeda: naj- 
nosti te popratnih odnosno determinantnih uslova konjunkture? 
Nadalje je naročito interesantno pitanje, koje se ponavlja gotovo u 
svim ciklusima u poletu kao i u depresiji, pitanje redoslijeda: naj- 
prije prednjače tečajevi renta, zatim slijede tečajevi dionica i ko- 
načno slijedi kretanje proizvodnje. 

Restriktivna kreditna politika, koja već prije kulminacije ko- 
njunkture započinje, a početkom depresije se redovito u pooštrenoj 
mjeri nastavlja, dovodi poradi oskudice kapitala do umanjene po- 
tražnje za efektima kod istodobno povećane ponude u svrhu pribav- 
ljanja tekućih sredstava. S druge strane pričinja se uslijed trajnog 
pada cijena izazvanih deflacionom politikom, da je rentabilnije te- 
zaurirati gotovinu no ulagati je u vrijednosne papire. Oskudica ka- 
pitala kao što i pomanjkanje profitnih izgleda — visoka kamatna 
stopa, padajuće cijene — izazivaju potpun zastoj emisione djelatno- 
sti, a po tome zastoj investicione djelatnosti, koja sa svoje strane 
prouzrokuje daljnje padanje proizvodnje i zaposlenosti. 

U daljnjem toku depresije, čije trajanje zavisi od posebnih 
uvjeta, bit će oskudica kapitala pomalo savladana. Ulošci kod banaka 
i štedionica pomalo se povećavaju, a ponuda kapitala — u prvome 
redu za kratkoročne zajmove — počinje ponovo rasti, što najprije 
dovodi do padanja kamata na novčanom tržištu. To prouzrokuje po- 
većanje razlike između kamatne stope na novčanom tržištu i pove- 
ćane rentne rendite uslijed palih tečajeva tako, da postaje ponovno 
rentabilnim kupovanje renta. Tako dolazi do izražaja tendencija da 
se odvlači kapital s novčanog tržišta i privlači dugoročnim investi- 
cijama. Isto tako novo stvoreni kapital od ušteđevina ulaže se sada 
u rentabilnije forme. 

Ipak protiv toga razvitka djeluje za vrijeme depresije čitav niz 
faktora, koji dovode do toga, da bude spriječen prelaz kapitala na 
rentno tržište i ulaganje u bankovne depozite. Time je bila karakte- 
rizirana i depresija, koja je slijedila silnoj konjunkturi od 1929. god. 
ne samo na američkom tržištu kapitala, nego također na engleskom, 
te mutatis mutandis i na njemačkom. Novčana tržišna stopa i prinos 
čvrsto ukamativih vrednota stalno su se međusobno sve više udalji- 
vali: u Sjedinjenim Državama Američkim kao što i u Engleskoj pa- 
dala je novčana stopa brzo nakon toga što je 1929. g. dostigla kul- 
minaciju kod 5 i 55/,%, te time dostigla prosječnu renditu čvrsto 
ukamativih vrednota. U Sjedinjenim Državama dostigla je novčana 
stopa već 1932. najdublju točku kod približno 114% dok su čvrsto 
ukamativi papiri odbacivali 5 do 8%. Tek sada dolazi do porasta 
rentnih tečajeva i k tome uz dalje padajuću novčanu stopu. Sličan 

zazvoj opažamo na engleskom rentnom tržištu; tamo nije doduše 
nastupio žestok pad rentnih tečajeva, ali su ipak rentni tečajevi 1930. 
i 1931. g. ostali kod prosječne rente od 43/,% približno stabilnima, 
dok je prosječno kamatna stopa za kratkoročni novac iznosila oko 
2%. Krajem depresione periode došlo je konačno ipak do porasta 
rentnih tečajeva, no ostadoše također za vrijeme slijedećeg poleta 
znatne razlike između prosječnih rendita čvrsto ukamativih vred- 
nota i novčane stope — jamačno kao znak nesklonosti dugoročnim 
ulaganjima. 


Novčana kamatna stopa i rendite obligacija u Sjedinjenim Državama 
Američkim 


(godišnji prosjeci) 

God. 980 dnevni akcepti Industrijske obligacije 
1927 3,45 5,10 
1928 4,10 5,10 
1929 5,03 5,81 
1930 2,46 5,25 
1931 1,58 6, 
1932 1,26 8,71 
1933 0,61 5,32 
1934 0,24 4,52 
1935 0,13 4,02 
1936 0,16 3,50 
1937 0,34 3,56 


Postojanje tako velikih razlika koje premašuju mjeru običajne 
likvidne premije imade se tražiti u prvome redu u pomanjkanju po- 
vjerenja u dugoročne uloge poradi nesigurnosti valutarnih prilika. 
Ovaj manjak povjerenja uzrokom je da je došlo do međunarodnog 
pomjeranja ponude kapitala u korist novčanog tržišta kod istodobne 
zanemarenosti tržišta kapitala. Poznato je, da se depoziti kod švi- 
carskih banaka uopće ne ukamaćuju već se mora pače za njih pla- 
ćati depozitna pristojba, ali što ipak ne spriječava strujanje kapitala 
u Švicarsku. 

Konačno dolazi prije ili kasnije, bilo uslijed oživljenja potražnje 
sa strane potrošača, bilo uslijed novih investicionih mogućnosti, bilo 
putem provođenja javnih radova velikog opsega, ipak do savlada- 
vanja depresije. Najprije se ukazuju rentabilnijima dionice onih po- 
duzeća kod kojih dolazi do neposrednog povećavanja potražnje i po 
tome do povišenih profitnih izgleda, te tako dolazi do žive potražnje 
dotičnih dionica i porasta njihovih tečajeva redovito još prije po- 
rasta proizvodnje. Ovo prednjačenje dioničkih tečajeva prije porasta 
proizvodnje dovelo je do toga, da se često govori o nekom »divina- 
cionom daru« burze. Naravno tumačenje ove okolnosti je vrlo jedno- 
stavno. Naime, iščekivanje povećanja proizvodnje uslijed postoje- 
ćih naloga ili narudžbi, koje se očekuje, dovodi do povećane kupovne 
djelatnosti na burzi, a po tome do porasta dioničkih tečajeva. Uska 
povezanost između kretanja tečajeva i davanja narudžbi industriji 
m je statistički od Donnera?) za nekoliko konjunkturnih ci- 

usa. 

Povećanje izdavanja naloga prouzrokuje povišenje dioničkih te- 
čajeva čemu iščekivana proizvodnja tekar slijedi. To se može objas- 


2) Donner: Die Kursbildung am Aktienmarkt. Vierteljahreshefte zur 
Konjunkturforschung. Berlin 1934. 

niti bez daljnjega, jer stavljanje proizvodnog aparata u tok i njegovo 
prilagođenje zahtijeva razmjerno dulje vrijeme, dok se tečajevi dio- 
nica odlikuju naročitom reagibilnosti. . e 
“Na često postavljeno pitanje, da li porast tečajeva u vrijeme 
poleta vrši kakav utjecaj na snabdjevanje dotičnih poduzeća kapi- 
talom, može se na ovome mjestu slijedeće primjetiti: Budući da kup- 
nja i prodaja dionica — za razliku od emisije novih dionica — do- 
vodi samo do promjene tj. prenosa udjela od jednog vlasnika na 
drugog, to ta okolnost ne vrši nikakav utjecaj na snabdjevanje po 
duzeća kapitalom bez obzira, da li se taj prenos vrši kod viših ili ni- 
žih tečajeva. Dizanje tečaja dionica ne prouzrokuje povećanje sred- 
stava poduzeća, izuzev eventualne mogućnosti likvidacije posjeda 
vlastitih dionica. Svakako dizanje tečajeva povećava povjerenje u 
rentabilitet i kreditnu sposobnost. Dotično poduzeće će uslijed toga: 
imati bolje izglede da novom emisijom dionica ili obligacija pribavi 
potreban kapital. Tim obilaznim putem može dakle dizanje dioničkih 
tečajeva posredno prouzročiti bolje snabdjevanje poduzeća kapi- 
talom. 


Mišljenje, da porast dioničkih tečajeva veže veće količine kapi- 
tala s tržištem dionica i da time prouzrokuje štetu gospodarskom 
razvitku, jer odvlači poslovni kapital, pobio je s pravom Machlup.3) 
“Ako naime kupci izdaju veće količine kapitala za dionice s višim te- 
čajevima, postaju ostvarenim tečajnim dobicima kod prodavaoca 
dionica slobodnima adekvatne količine kapitala. Na taj se način iz- 
jednačuje potreba za kapitalom u odnosu između kupaca i proda- 
'ovaoca dionica kod povišenih tečajeva. Veće vezivanje kapitala na- 
staje prema tome kod novog emitiranja efekata i iskorišćavanja pri- 
mitaka u proizvodnji. Prolazno iziskivanje dopunskih sredstava mo- 
že naravno nastupiti kod dulje burzovne hausse i spekulacije publi- 
ke, ali to samo kod inflatorne kreditne ponude. 

Kreditna ekspanzija, koja se redovito pojavljuje u poletu, pro- 
duljuje s jedne strane trajanje dizanja dioničkih tečajeva, jer stav- 
lja dopunska sredstva na raspolaganje, a s druge strane pojačava 
haussu, jer profitni i dividendni izgledi rastu s cijenama, koje su u 
vezi s kreditnom ekspanzijom. Ta je okolnost u prvom redu mjero- 
davna da još za vrijeme poleta redovno dolazi do padanja rentnih 
tečajeva. Povećani izgledi za dividende i nada u tečajne dobitke 
dovode do prelaza kapitala s rentnog na dioničko tržište. Kod toga 
dolazi do žive emisione djelatnosti, koja je obično početkom poleta 
karakterizirana emisijom obligacija, a kasnije i emisijom dionica. 

Poletna perioda u Sjedinjenim Državama Američkim od 1927. 
—1928. g. jasno pokazuje ovu tendenciju. e 

Noveemisije 
dioničkih društava Obligacije Dionice 
u milijunima dolara 


1927 4.657 2.183 1474 
1928 5.346 2.385 2.961 
1929 8.002 2.078 5.924 


3) Fritz Machlup: Bčrsenkredit, Industrlekredit und Kapitalbildung. 
rVerlag Jul. Springer, Wien 1931. 

Ova živa emisiona djelatnost dovela je, kako je poznato, do daleko- 
sežnih investicija, koje su se kasnije često pokazale kao pogrješne 
investicije i nisu mogle biti iskorišćene. 

Protivno tome donijela je perioda poleta od 1935. do 1937. samo 
neznatno dizanje emisione djelatnosti u Sjedinjenim Državama. God. 
1936. pokazuje emisionu cifru od 1.192 milijuna dolara kod dionič- 
kih društava, od čega otpada 839 na obligacije, a 353 na dionice. 
God. 1937. pokazuje ukupnu emisiju od 1.159 milijuna dolara, od 
čega 756 u obveznicama, a 403 u dionicama. Zaostajanje emisione 
djelatnosti u poletnoj periodi 1935/37 nije ograničeno samo na Sje- 
dinjene Države već se ta ista tendencija pokazuje i na europskim 
tržištima kapitalom, iako u manjoj mjeri. Izuzetak čini englesko 
tržište kapitalom, gdje nove emisije u 1935. i 1936. prelaze znatno 
emisije od godine 1929. 

Uzrok zastoju emisione djelatnosti u posljednjoj poletnoj pe- 
riodi može se tražiti u tome, da je povećanje proizvodnog volumena 
elijedilo najvećim dijelom s postojećim postrojenjima, čiji je ka- 
pacitet bio tek djelomično iskorišćen u vrijeme posljednje depresione 
periode. Nadalje dolazi do izražaja tendencija posljednjih godina u 

smjeru niveliranja dividenda i izravnoj upotrebi polučenih dobitaka 
za investicijske svrhe t. zv. »vlastito financiranje«. U Njemačkoj je 
ova tendencija i uzakonjena: zabranom novih emisija, ograničenjem 
dividenda sa 5%. 

Pomenuta tendencija za niveliranjem dividenda odnosno direkt- 
vim iskorišćenjem konjunkturnih dobitaka razjašnjuje gore spome- 
nutu okolnost, da su u razdoblju 1935/37. nove emisije uslijedile ve- 
ćinom u formi čvrsto ukamativih obveznica, a ne putem izdavanja 
dionica. Na taj je način kamatna stopa unaprijed utvrđena, a even- 
tualni konjunkturni dobici ostaju sačuvani poduzećima za vlastitu 
upotrebu. 

Kako polet napreduje bit će hausse dionica nošena sve manje 
rentabilitetnim razlozima, a sve više čistim motivima dobiti na te- 
čajnim razlikama. Toj se okolnosti imađe pripisati da dionički teča- 
jevi u vrijeme visoke konjunkture redovito strmo rastu, te tekar 
a postepenom oskudicom na novčanom tržištu dolazi do zastoja u 
vezi s visokim kamatnim stopama. Također i na kulminaciji poleta 
aa dionički tečajevi prednost u kretanju pred kretanjem proiz- 

Boom od 1929. na new-yorškoj burzi činio je izuzetak; rentni su 
tečajevi pali već sredinom 1928. g., a proizvodnja je nazadovala već 
od proljeća 1929., dok je hausse tečajeva dionicama prestala tekar u 

septembru — izravno u vezi s jakim povećanjem zajmovnih stopa. 
Ovdje je došao jasno do izražaja spekulativni momenat, koji je strmo 
dizao tečajeve dionica pod konac poletne periode. To tim više upada 
u oči pošto ovo dizanje tečajeva i kupovanje dionica nije, naravno, 
imalo više nikakove veze s rentabilitetom, već samo s isčekivanjem 
tečajnih dobitaka. 

Kao glavni uzrok za opadanje konjunkture obično se navodi po- 
stepena oskudica kapitala, koja dolazi do izražaja u napetosti i di- 

zanju kamatne stope na novčanom tržištu. U kojem će času stvarno 
nastupiti kriza zavisi od čitavog niza posebnih uvjeta, naročito od 
valutarne i financijske situacije, od bankovne politike, te od unu- 
trašnjeg i vanjskog političkog položaja. 

Kao što u početku poleta najprije nastupa dizanje efektnih 
tečajeva, a tekar onda slijedi povećanje proizvodnje, isto tako efektni 
tečajevi su prvi koji pokazuju porast u krizi. Oskudica kredita u 
depresiji najprije dolazi na vidjelo, ona dovodi do bankrota spekula- 
cije i oštrog pada tečajeva, a u daljem toku do zastoja emisione 
djelatnosti, nazadovanja proizvodnje i volumena zaposlenosti, ukra- 
tko do pojava koje karakteriziraju silaznu fazu konjunkturnog ci- 
klusa. 

Silazna konjunktura 1937. g. u Sjedinjenim Državama Ame- 
ričkim, kao što u Engleskoj i u nizu ostalih europskih država, usli- 
jedila je kod stalno niske stope na novčanom tržištu. U Sjedinjenim 
Državama dolazi već početkom 1937. g. do polaganog padanja rent- 
nih tečajeva: u proljeću slijedi osjetljiv pad efektnih tečajeva, koji 
se nakon prolaznog poleta nastavlja ponovno u ljetu god. 1938; pro- 
izvodni indeks pokazuje u jesen 1937. jasne tendencije silaznog kre- 
tanja. 

Hretanje stope na novčanom tržištu, rendite industrijskih obligacija, industrij- 
skog 1 proizvodnog indeksa u Sjedinjenim Državama Američkim tokom 1981.: 


90 dnevni Rendita Indeks Indeks proizv. 
akcepti ind. oblig. — ind. dionica (1929—100) 
% % (1929—100) 
Januar 0,23 3,36 17,5 95,8 
Februar 0,31 3,46 80,1 97,5 
Mart 0,44 3,56 80,3 99,2 
April 0,56 3,85 75,3 99,2 
Maj 0,53 3,55 72,4 99,2 
Juni 0,47 3,561 70,8 95,8 
Juli 0,44 3,50 74,6 95,8 
August 0,44 3,47 75,8 98,3 
Septembar 0,44 3,65 65,7 55,4 
Oktobar 0,44 3,63 55,4 86,6 
Novembar 0,44 3,65 50,7 74,8 
Decembar 0,44 3,66 49,7 70,6 


Sličan razvitak možemo opaziti u Engleskoj, samo što je tamo 
nazadak deviznih tečajeva i naročito proizvodnog volumena kod go- 
tovo nepromjenjene stope na novčanom tržištu mnogo manje osjet- 
ljiv. Ovdje dakle nije jamačno uzrokom krize rastuća oskudica kapi- 
tala kao što Be to obično pretpostavlja. 

U ovome okviru potrebno je spomenuti izvode J. M. Keynesa, 
čije je mišljenje, da se uloga kamatne stope kod tumačenja konjunk- 
turnih ciklusa često precjenjuje. Ovome faktoru može se pripisati 
uloga pooštravanja krize dok kao općenitiji i dominantniji uzrok ula- 
ska u krizu vidi Keynes u nenadanom slomu »marginalne efikasnosti 
kapitala« (marginal efficieney of capital) tj. očekivanja, koja su 
vezana na prinos od dopunskih investicija kapitala. On veli: »Kas- 
nije faze konjunkturnog poleta karaktezirane su optimističkim oče- 
kivanjima od budućeg prinosa od kapitala u tolikoj mjeri, da mogu 
paralizirati rastuću obilnost i rastuće troškove proizvodnje, a mo- 

guće također i porast kamatne stope. U naravi je organiziranih tr- 
žišta investicija, da stoje pod uplivom kupaca, koji su većinom ne- 
upućeni u ono što kupuju i spekulanata, koji su više interesirani 
na predviđanjima tržišne situacije, nego li razumnim procjenama 
budućeg prinosa od efekata. Kada nastupi razočaranje nad super- 
optimističkim tržištima onda se to naravno dešava naglom i kata- 
strofalnom snagom. Što više, nesigurnost, koja prati slom granične 
efikasnosti kapitala naravno ubrzava oštro dizanje preferencije li- 
kviditeta i dizanje kamatne stope«.4) Povišenje kamatne stope na- 
stupa, prema Keynesu, redovno kao sekundarna pojava, koja po- 
oštrava krizu, ali nije odlučujući uzrok sloma. 

Kod silazne konjunkture ta pojava uopće manjka, moguće da 
ge ima pripisati toj okolnosti, da je nazadovanje efekata u Engleskoj 
bitno blaže proteklo nego li god. 1929. Burna baisse u Wallstreetu 
imade se pripisati djelomičnoj obustavi kupovanja efekata uslijed 
ponovnog povlačenja letećih kapitala u Europu. Dok je sudjelovanje 
inozemnih kapitala kod kupovanja efekata u Sjedinjenim Državama 
1935. i 1936. g. bilo veoma veliko, nastupilo je tokom 1937. dosta 
znatno povlačenje kapitala s američkog efektnog tržišta. 

Zaključno se može ustanoviti, da kretanje tečajeva odnosno 
emisione djelatnosti na efektnim tržištima u konjunkturnim ciklu- 
sima posljednjih godina pokazuje u glavnom tipičnu sliku. Staro 
pravilo, prema kojemu burza predstavlja konjunkturni barometar 
postoji i nadalje. Opaža se, da kod emisione djelatnosti postoji tež- 
nja, da se pribavljanje kapitala vrši umjesto emisijom dionica pu- 
tem obveznica. Nadalje pada u oči stalno velika razlika između ka- 
matne stope na novčanom tržištu i prinosa od obligacije, što se može 
objasniti nesigurnošću općih i ekonomskih prilika, koje uvjetuju ne- 
sklonost prema dugoročnim investicijama. Konačno, silazna ko- 
njunktura 1937. g. pokazuje se zapravo kao neka osebujnost i taj 
razvitak čini se, da je prema Keynesovoj argumentaciji posve doslje- 
dan u odnosu prema unutrašnjoj i vanjsko političkoj situaciji. 


4) J. M. Keoynes: The General Theory of Employment, Interest and Mo- 
ney. Mac Millan & Co Ltd. London, 1936, Str. 315, sl. 

Nikola Tintić (Subotica) | 
Naročit eblik socijalne funkcije privatnog 
 viasništva ked dalmatinskih težačkih lađa 


Izučavanje određenih pravnih običaja, koji postoje kod našega 
naroda, odavno su privlačili pažnju onih, koje ti problemi iz bilo ka- 
kvih motiva interesiraju. Rezultati i metode takvih ispitivanja po- 
primali su razne oblike. Nas ovdje ne interesiraju toliko određeni i 
izoštreni oblici narodnog prava, koliko neki drugi narodni običaji, 
koji se, donekle, dodiruju s područjem bilo običajnog bilo pisanog 
prava, koje se, u određenom društvu, formira i koje, u određenom 
vremenu, postoji —, ali koji se uglavnom ipak nalaze izvan pravnih 
okvira. Međutim, iako običajima i pravu pridajemo posebno zna 
čenje, ipak u određenim običajima vidimo posebnu snagu, koja im 
daje ne samo moć stvaranja, već isto tako moć mijenjanja i ukidanja 
zakona i izvjesnih konkretiziranih oblika stvarnosti. 

-Govorit ćemo o jednoj ekonomsko-socijalno-pravnoj pojavi, koja 
postoji u jednom dijelu našega naroda, u Dalmaciji, u Šibeniku, 
zapravo u jednom njegovom predjelu — u Docu.!) Govorit ćemo o 
težačkim lađama. Razumije se, ove nas lađe ne interesiraju kao 
stvar, niti ćemo uopće posebno raspravljati određene pravne insti- 
tute, koji su, u vezi s time, specijalno svojstveni pomorskom pravu, 
a koji su, bez obzira na njihovu egzegetsku stranu, u daljoj vezi 
s problemom koji nas interesira (kao na pr. da li je brod pokret- 
nina ili nekretnina, i slično). U prvom redu interesira nas sam fak- 
tični odnos, koji u stvari ni nema svog normativnog cilja, osim onog 
što ga determinira socijalna i ekonomska stvarnost, koja ga je pro- 
uzrokovala i formirala. 

U pojavi ovakvog načina upotrebe ovih težačkih lađa (vozarica, 
prevoznica),?*) uzeo je učešća ne samo razmjer, koji postoji između 
potreba poljodjelstva i pomorskog prevoza u jednom specijalnom 
kraju, u kojem postoje posebne potrebe i posebni problemi, već ge 


1) Dolac je primorsko-obalni dio grada Šibenika. Taj dio ujedno pred- 
stavlja i najstariji dio grada. Stanovnici ovog predjela su gotovo isključivo 
težaci-vinogradari, koji imaju svoje kuće u gradu, a vinograde na drugoj 
strani obale, tako da se svakog jutra i večeri moraju prevažati lađama. U 
njemu ima preko 400 težačkih kuća, dok težačkih lađa ima svega oko 30. U 
lađu može da se ukrca svaki težak a da za to uopće ništa ne plati i da ne 
traži pristanak odnosno dozvolu od vlasnika, s kojim ponekad živi čak i u 
neprijateljskim odnosima. Osim toga, svatko ima pravo da ukrca alat i ma- 
nje terete. Jedino ima dužnost da vesla, kad je potrebno. Redovito veslaju 
mlađi i jači, pa katkad čak i vlasnik lađe odnosno članovi njegove obitelji. 
Vrijeme polaska i povratka određuje se prećutnim sporazumom i eventualnim 
uzajamnim čekanjem, prema godišnjem dobu i stepenu odnosno zauzetosti 
poljoprivrednim poslovima. Vlasnik snosi sve izdatke i troškove oko održava- 
nja i popravljanja lađe, dok ostali korisnici u tome nikako ne participiraju. 

2) Ove su lađe na četiri vesla i u njih može da stane do dvadeset lica; 
služe prvenstveno prevozu ljudi, a tek podredno i povremeno prevozu tereta 
i drugih poljoprivrednih proizvoda. 

u tome ispoljila sva težina i kompliciranost određenih poslova i rad- 
nji, koje imaju da omoguće ostvarenje jednog i drugog, posebni i 
zajednički interes. Osim toga, na toj se pojavi jasno i ocrtava odre- 
đena socijalna funkcija privatnog vlasništva. Naime kapital, potre- 
ban za nabavku i održavanje lađe, ne može imati svaki srednji te- 
žak, isto tako kao što ni radna snaga jedne veće porodične zadruge 
nije dovoljna za stavljanje lađe u pokret, pogotovo u slučaju raz- 
nih elementarnih nepogoda (vjetar i dr.), te s obzirom na vrijeme i 
dužinu prevažanja, koje traje od pola pa sve do jednog i po sata 
bez prekida, pri čemu je vrlo često potrebno i izmjenjivanje veslača. 
Ali, osim tih ekonomskih razloga, postoje i neki pravni utjecaji i 
prigovori. Međutim, ni s naučnog ni s kodifikatornog gledišta, bilo 
pomorskog ili trgovačkog prava, ovo pitanje nije reguliralo neke 
kolektivne pomorsko poljodjelske institute, koji bi se nalazili u teo- 
retskim konstrukcijama. 

Od svih stvarnih prava, pravo vlasništva je najjače i najšire. 
Jedino ono, u relativno najširim granicama, može da obuhvati jus 
utendi (usus), jus fruendi (fructus) i jus abutendi (abusus). Samo 


u razvoju instituta prava vlasništva, u pravnom i u socijalnom po- | 


Bledu, treba povući razliku između ustanove privatnog vlasništva 
na pokretne stvari od privatnog vlasništva na nepokretnine. Iz toga 
razloga možda bi bilo potrebno utvrditi i to: da li je brod pokretnina 
ili nekretnina,3) jer ovo utvrđenje po prirodi same stvari vuče za 
Bobom izvjesne pravne i stvarne posljedice, koje se međusobno veo- 
ma razlikuju. Međutim, s obzirom na prirodu i težište pitanja o 
kome govorimo, možda će najbojle odgovarati mišljenje da brod nije 
ni pokretnina ni nekretnina već stvar svoje vrste (sui generis).4) 
Ali i u okviru istih pravnih sistema dolazi vrlo često do praktičnih, 
partikularističkih razmimoilaženja, koje izaziva naročiti milieu i 
primorska sredina. Osim toga i samo pomorstvo, u svim svojim obli- 
cima, izloženo je većim teškoćama i nesigurnostima nego li suho- 
zemni privredni saobraćaj. Ta pojava prouzrokuje i jednu drugu po- 
javu, koja ima za cilj: da smanji troškove i rizik brodovlasnika, te 
da pruži mogućnost korišćenja tim dobrom i drugim licima — ne- 
vlasnicima. Uostalom, u cilju olakšanja plovidbe uopće, vrlo su če- 
sto bile ustanovljavane čak i neke služnosti (kao na pr. da obalni 
posjednici moraju prepustiti određeni prostor za vučenje brodova, 
za iskrcavanje tereta u slučaju pogibli i slično.5) Međutim, kako je 
vršenje imovinsko stvarnih prava određeno općom, a ne partiku- 
larnom funkcijom, to nas prvenstveno interesira ono što je općenito, 
što je od šireg značaja i od veće važnosti. Uz ova opća obilježja, 
jasno se opaža kako i radni odnos, ako bi ga uopće tako mogli i 
smjeli nazvati, prima donekle izraziti osobno pravni značaj, sličan 
porodično zadružnom, ali bez stalnije i trajnije veze. Premda u sa- 
mom ovom odnosu nema ni pravnog osjećaja ni pravne svijesti, 
(a još manje osjećaja, pretpostavaka i sankcija određenog pozitiv- 
8) Isp. či. 190. Code de Commerce-a. 


4) Isp. Vidari: »Corso di diritto commerciale«. 
5) Isp. Zakon o vodnom pravu — Zak. ČI. XXIII:1885. 

nog zakona), ipak postoji izvjestan oblik i odraz društvenog života 
i praktičnih potreba, koje su i pred njima i nad njima. Radi toga će 
biti od interesa razmotriti i suštinu ovih odnosa sa svih strana, u 
svim njihovim formama i formulama. 

Kad uzmemo da u ovom načinu korišćenja tuđom stvari, bez 
stvarnog davanja protuvrijednosti za to, postoji određeni pravni po- 
sao (bilo kakve prirode), za nj — da bi imao značenje i obvezatnost 
ugovora — nije potrebno održavanje nikakvog oblika ili određene 
i utvrđene forme. Bio ovaj odnos kakav bio, jedno je sigurno: da 
ovdje ne može biti riječi o porabnom ugovoru (8 1114 o. g. z.), iako 
bi za to, istina, donekle postojala pravna mogućnost, ukoliko bi lađu 
smatrali kao nepokretnu stvar, što bi, s pravnog gledišta, svakako 
bilo moguće, kao što je to učinjeno i s obzirom na hipoteku na bro- 
dove.5) Međutim, u ovom odnosu ne može da postoji ni porabni 
ugovor plurium in solidum neodređenog broja lica, sklopljen na ne- 
izvjesno vrijeme ili do protivnog očitovanja volje vlasnika, čak ni 
onda kada bi sve i uzeli, da se taj ugovor prećutno, odnosno kon- 
kludentnim činima, sklapa i od slučaja do slučaja obnavlja i raskida. 
Medutim, ako se ne radi ni o ugovoru zaključenom na neizvjesno 
vrijeme, koji se automatski obnavlja i produžuje, ne može da se radi 
ni o jednostranom pravnom činu, jer, bez sumnje, s jedne strane 
postoji usluga i s druge strane protuusluga. Ali, uslijed pomanjka- 
nja bitnih uslova za takav ugovor (koga stvarno i nema), sve i kad 
bi ugovor postojao, on se ne bi mogao uvrstiti u najamne ugovore 
PO 0. g. Z., već bi eventualno moglo biti govora o inominalnom ugo- 
voru koji je sličan i blizak onome o iznajmljivanju nekretnina ($ 7 
0. £. Z.). Najčešće, razumije se, ni to nije slučaj. Ali, i kad ne bi po- 
stojali ugovori, koji jesu i nisu porabni ugovori, — ovaj se odnos 
ne može da podvede ni pod pojam ugovora o posluzi (8 9710. g. z,, 
$ 582 srp. g. Z., $ 960 Predosnove). Imajući u vidu bitne elemente 
takvog ugovora kao realnog kontrakta ($ 1875 franc. g. z., čl. 1805 
tal. g. z., $ 598 njem. g. z.), iako se u novije vrijeme on smatra kao 
konsensualni ugovor ($ 305 švic. g. z., $$ 419 i 420 poljskog g. z. 
od 1934.), na poslugu se redovno daju tjelesne, nepotrošne stvari, ali 
uvijek samo na određeno vrijeme, koje se fiksira posredno ili nepo- 
sredno, po cilju posluge in concreto. Međutim, s obzirom na prava 
i dužnosti vlasnika lađe odnosno titulara prava korišćenja u našem 
slučaju, prije bi mogla postojati prećutna, izmoljena posluga — 
precarium, koju davaoc stvari na poslugu može uvijek po volji na- 
trag tražiti. Ali, uzevši da sve to i postoji, nameće se pitanje: kakva 
prava ima svaki učesnik u svome dijelu, — da li pravo na posjed, 
na upravljanje, na korišćenje; kako se raspodjeljuju koristi i tereti, 
kako se regulira održavanje stvari, odnosno kakav ekvivalent, i u 
kojoj formi, daje jedna strana drugoj, te na koncu, kakva zaštitna 
sredstva odnosno prinudne mjere za zaštitu svojih prava odnosno 
ovlašćenja ima jedna ili druga strana? 


6) Isp. i $ 655, stav I Grpp., s obzirom na vodenice i druge građevine 
podignute na lađama. 

Kada pogledamo na faktičnu i na pravnu stranu ovoga odnosa, 
vidimo, da se u pravnom pogledu ne može govoriti o porabnom ugo- 
voru, o zadruzi, o zajednici niti o ortakluku, jer u ovom odnosu po- 
stoji samo jedna pojava, koja ima prvenstveno ekonomski i soci- 
jalni značaj i smisao, i koja još nikako nije dobila svoj pravni oblik. 
Tu nema ni zakupa u užem ili u širem smislu, jer iako postoji usluga 
i protivusluga, nema cijene. Međutim, ukoliko se u ovom odnosu ne 
stiču svi bitni elementi nijednog pozitivnog pravnog instituta, ipak 
se u ovom slučaju stiču neki elementi društva radi zajedničke ko- 
risti — ortakluka, svakako više nego bilo kog drugog pravnog in- 
stituta ($ 1175 o. g. z., $$ 85—270 trg. zak.). Ali, razumije se, ovi 
pojedini elementi, ukoliko i postoje, nisu pravno iskristalizirani ni 
faktički utvrđeni. Stoga se, ocjenjujući ovaj odnos, ne može u stro- 
gom smislu riječi, govoriti o postojanju kakvog prava na tuđu stvar 
(jus in re aliena), jer u stvari ne postoji kontraktualna osnova, niti 
ugovorni niti zakonski titulus za one, koji na ovom faktičnom od- 
nosu zasnivaju određena svoja prava. Dosljedno ova činidba, ni s je- 
dne ni s druge strane, nije in obligatione. Pa, ukoliko bi korisnici 
lađe bili čak i držaoci (detentori), zaštita može da im pripada samo 
prema trećim licima, a ne i prema posjedniku odnosno vlasniku lađe, 
koji je sve ovlasti, ukoliko ih oni imaju, na njih dobrovoljno prenio. 
Stoga volju stranaka treba. ispitivati od slučaja do slučaja, i prema 
tome prosuditi samu pravnu narav ovoga odnosa, kao i sve njegove 
stvarne i pravne posljedice, iako ovaj odnos stvarno nije plod same 
volje i osobnih odnosa te sklonosti stranaka o kojima se radi i koje 
u njemu učestvuju. Ona je plod sticaja mnogih okolnosti, rezultat 
rasnih faktora, koji su većinom van utjecaja pravnih normi, ali ne 
izvan utjecaja ekonomske i socijalne stvarnosti. Uostalom, ovaj 
pravni običaj, kao organska pojava određene sredine, živi životom 
ljudi, kraja i vremena, koji su ga stvorili i uslovili. 


. Govoreći općenito, bez obzira na konkretne odnose, u najve- 
ćem broju slučajeva brodovlasnik i brodar jeste jedno te isto lice, 
ali — ni u jednom ni u drugom slučaju on ne postaje poduzetnikom, 
jer plovidbu ne iskorišćuje u tečevne svrhe, bilo za svoj bilo za tuđi 
račun. Stoga se, u ovim odnosima, sve i kad se radi o suvlasništvu, 
ne radi i o tečevnoj zajednici, već o običnoj zajednici vlasnosti odre- 
đenog dobra. Pri takvim odnosima dolazi do izražaja i primjene sa- 
mo zajedničko korišćenje, uzajamno potpomaganje, a ne i pravo 
iskorišćavanje zajedničkog broda, što je osnovna svrha svakog bro- 
dovlasničkog društva. Uslijed toga, u ovom slučaju, ne može da bude 
riječi čak ni o običnom društvu, u koje bi jedan ortak mogao da 
unese stvar a drugi uslugu ($ 1175 o. g. z.), već jedino može da se 
radi o uzajamnom pomaganju, dakle o pojavi, koja u prvom redu 
nosi ekonomske i socijalne elemente, a ne strogo pravni karakter, 
koja dakle u sebi sadrži više osobina primitivne zadruge nego li 
stvarna obilježja tečevne zajednice ili društva (pa bilo i prigodnog). 


Stoga za pravne odnošaje u ovim zajednicama, ukoliko ih ima, 
nigu mjerodavne odredbe općeg građanskog prava, a isto tako ni 

ustanove pomorskog i trgovačkog zakona.!) Dosljedno, uređenje ve- 
ćine unutarnjih međusobnih odnosa, kao i rješavanje odnosa, koji 
nastaju prema trećim licima, podvrgnuto je volji stranaka. Spora- 
zumna volja stranaka zamjenjuje zakon, čije su odredbe uostalom 
u pomorskim i trgovačkim odnosima pretežno dispozitivne prirode. 
Ovdje, istina, nema izričitog očitovanja volje s pravnim učinkom, 
ali postoji jurističko djelovanje s pravnim i s faktičnim učinkom, 
koje je vezano uz činjenicu prećutnog pristanka kojim se, donekle, 
zasniva i subjektivni privilegij u objektivnom smislu, za određeni 
broj osoba i za izvjesni pravni odnos u pogledu lađe kao ekonom- 
skog dobra, pa je taj odnos, s gledišta društvene solidarnosti, nemi- 
novno opravdan i koristan. Ali ni sama tečevna svrha nije bitna čak 
ni za pojam broda,8) iako, po prijedlogu našeg pomorskog zakona, 
brod, da bi potpao pod pojam broda u smislu pomorskog prava, treba 
da služi privređivanju. Samo, razumije se, to ne mora da bude di- 
rektno, već može da toj svrsi služi i indirektno. A u našem slučaju 
to je osnovno obilježje ovog odnosa uopće, pa i svih odnosa i poja- 
va, koje ga prate, koje mu prethode i koje ga slijede. 

Govoreći o samoj potrebi i korisnosti ovih brodova,?) koji ni- 
kada nemaju jedra ili koji drugi mehanički pogon već se pokreću 
samo pomoću vesala, treba da imamo pred očima i pojedine posebne 
kategorije pomorskih lađa, kategorije čija je klasifikacija izvršena 
po njihovoj namjeni i po njihovom pravnom kategorisanju. Naime, 
brodovi, koji su predmet naše teme, ne spadaju ni u jednu od one 
tri kategorije brodova, koje predviđa zakon od 30. III. 1922. godine 
o upisu pomorsko trgovačkih brodova i lađa. Ove težačke lađe spa- 
daju u kategoriju čamaca, za koje lučke vlasti vode »Upisnik brojem 
označenih lađa, splavi i čamaca«. Unutar same ove vrste, koja je 
isključena iz kategorije pomorsko trgovačke plovidbe, treba vršiti 
izvjesne diferencijacije, jer — gotovo redovno — dolaze u pitanje 
samo težačke lađe odnosno lađe prevoznice. Lađe ribarice predstav- 
ljaju posebni problem, pa kako one ne spadaju u našu temu (o njima 
postoje kod nas posebni pozitivno pravni propisi u Zakonu o pomor- 
skom ribolovu od 30. III. 1922.), to se na njima nećemo duže ni zađr- 
žavati. Ali, u tretiranju problema težačkih lađa, koje služe poljo- 
djelcima u težačke svrhe, u svrhe prevoza vlastitih proizvoda, pita- 
nje tonaže (koja je za ovu vrst lađa određena na 10 tona) ne dolazi 
u obzir, jer njihova tonaža tu granicu nikada ne prelazi. Međutim, 
ove lađe ne gube karakter težačkih lađa čak ni onda kada ne služe 
u svrhe prevoza vlastitih proizvoda, već kada prevoze i tuđe proiz- 
vode; isto kao što zadržavaju karakter težačke lađe i onda, kada ne 
služe prevozu (bilo vlastitih bilo tuđih) proizvoda, već služe gotovo 


7) Isp. Editto politico di navigazione mercantile austriaco od 25. IV. 1TT€, 
Codice di commercio di terra e di mare od 17. VII. 108, koji vrijeđi i sa 
Dalmaciju. k 

8) Isp. čl. 38 Codice marittimo, Progetto, Roma 1931, čl. 190 francuske 
osnove. an 

9) S jezičnog gledišta interesantno je napomenuti, da u Docu nitko ođ 
težaka ne smatra brod imenicom muškog roda, već je drži i.upotrebljava kao 
imenicu ženskoga roda! 2 

isključivo za prevoz ljudi. Naime, lađe prevoznice, već po svom os- 
novnom pojmu, prevoze putnike i prtljag s jednog pristaništa na 
drugo, koje se mora nalaziti u blizini. Ali, iako trgovački zakon ta- 
kav posao sam po sebi ubraja među objektivne trgovačke poslove, 
ovdje su od relevantne važnosti sasvim druge okolnosti, koje se na- 
Taze van normi trgovačkog i pomorskog prava, ali koje su karakte- 
ristične i jedino odlučne za postanak i za prirodu ovih odnosa. Uosta- 
šom, ovdje se ne radi ni o prevozu putnika u pravom smislu riječi ni 
o prevozu prtljaga, već o prevozu poljoprivrednog alata i zemljo- 
radnika, koji čak i svojom fizičkom snagom sudjeluju i učestvuju u 
samom aktu prevoza, tj. u kretanju lađa, koje nikada, ni posredno 
ni neposredno, nema trgovačku svrhu. Međutim jasno proizlazi da 
je, s pravnog gledišta, odlučno uvijek samo to: u koju je svrhu lađa 
bila stvarno upotrebljena, a ne za koju je svrhu određena, odnosno, 
da li je upotrebljena stvarno u onu svrhu za koju je bila određena. 
Uostalom, nije od pravne važnosti shvaćanje korisnika: s kog na- 
slova oni tuđu stvar upotrebljavaju i koriste, već je od važnosti je- 
dino: s kog je naslova, u saglasnosti s vlasnikom, oni stvarno kori- 
ste, jer nemo sibi causam possessionis mutare potest, iako i sam 
vlasnik uvijek ima subjektivni i objektivni razlog na temelju koga 
dozvoljava, da se i treća lica koriste njegovim vlasništvom. A u kon- 
ikretnom slučaju, ma u koju svrhu ova vrst lađa bila određena, ona 
ge — kad bude upotrebljena — upotrebljava, makar to bilo i posred- 
no, samo u svrhu obavljanja specifične poljoprivredne radinosti. A 
ovakav način korišćenja ovog broda ne samo da ni u čemu ne uma- 
njuje i ne uništava ekonomsko iskorišćavanje broda, već ga, na- 
protiv, znatno pojačava i proširuje. Uostalom ovu pojavu treba uzeti 
kao gotovu činjenicu, koja već vijekovima živi i traje, koja nema 
potrebe da traži svoje posebno opravdanje, ali koja ga stvarno ima 
već u tome što postoji i djeluje. 

Kad bi vlasništvo i dandanas bilo plena in re potestas odnosno 
nepovredno i sveto pravo (čl. 17. Deklaracije prava čovjeka i gra- 
đanina), ono bi, u konkretnom slučaju, bilo relativno najpotpunije 
baš onda, kad bi se vršilo na način na koji se to stvarno i vrši. Taj 
mačin iskorišćavanja težačkih lađa u šibeničkom kraju jest poslje- 
dica potreba, rezultata, iskustva, — plod vijekova, sredine i ljudi. 

Naime, više nego bilo koji drugi pojedinac koji raspolaže pri- 
vatnim vlasništvom, vlasnik težačke lađe zavisniji je u svakom po- 
gledu od drugih, a naročito od onih, koji ne raspolažu lađom kao 
objektom privatnog vlasništva; bez njih, skoro redovno, ne može da 
postigne i da ostvari cilj radi koga lađu ima. Međuzavisnost, koja 
inače postoji između ljudi u društvu, ovdje je urezana naročito du- 
boko, pa vlasnik prevoznog sredstva, htio ili ne htio, mora da ko- 
Tisti aktivnost i snagu onih, koji treba da se prevezu, isto kao što 
šu i ovi nužno upućeni da se koriste tuđim prevoznim sredstvom, 

- jer svoga nemaju, odnosno, kad bi ga imali, sami ne bi mogli da ga 
stave u pokret, ne bi mogli sami da ga koriste. Ova međuzavisnost, 
iako već samo postojanje prava pretpostavlja i postojanje određe- 
nih odnosa između ljudi, nije u svemu ni pozitivna ni negativna, ona 
“često donosi pozitivne i negativne rezultate na jednoj i na drugoj 

Imajući pred očima sve izloženo, nameće se pitanje: što je, kođ 
takvih ograničenja, osim prava na substanciju (nuda proprietas), 
vlasniku lađe uopće praktično ostalo? Naime, ovdje se ne radi samo 
o ograničenjima, koja postoje s obzirom na javni interes i eventu- 
alna prava trećih lica, niti o vlasništvu kao objektivnim pravom 
utvrđenoj (njime, i eventualno pravima trećih lica, organičenoj), re- 
lativno najpotpunijoj, direktnoj vlasti izvjesnog lica nad izvjesnom 
stvari (Randa), već o nečem što je pravno mnogo uže, o nečem 
što je stvarno mnogo ograničenije. Ali ovo pitanje ne možemo ni 
cijeniti niti na nj smijemo odgovarati statički, jer ni vlasničko pravo 
nije konstantnog obujma, oblika ili značenja. Ono ide čak od rim- 
skog jus utendi, fruendi i abutendi pa sve do takvih ograničenja, 
koja dovode u pitanje i samo postojanje pravnog instituta privat- 
nog vlasništva. Ove promjene i oscilacije nastaju iz raznih uzroka 
i motiva, pa je razumljivo, da donose i veoma raznolike posljedice 
koje samoj ustanovi vlasništva daju punije ili praznije značenje. 
A vlasništvo, kao osnovni i početni imovinsko-pravni pojam, koji 
je gospodario društvenim odnosima kao stvarni i pravni osnov za 
sve druge odnose, osjeća svoju promjenu u sebi i van sebe, kako sada 
tako i onda kad je vlasništvo bilo bliže vlasti nego li pravu. Nje- 
gove su transformacije duboke i upadljive. Vlasništvo sve jasnije 
postaje jedan društveni činilac, koji se sve više razvija od indivi- 
dualnog k socijalnom i kolektivnom, od subjektivnog k objektivnom. 
Međutim, vlasništvo se nikada nije moglo uzeti kao objektivna 
vlast, već jedino kao jedna posebna atribucija odnosno funkcija de- 
terminirana specijalnim, individualnim ciljem kome je objektivno 
pravo priznalo zakonitost i postavilo granice u okviru osnovnih oso- 
bina njegovih, koje proizlaze iz same prirode toga prava. 

Vlasnik lađe, baš kao i onaj, koji samo u odnosnoj lađi vesla, 
zavise jedan o drugome, pa da bi postigli cilj, koji treba da postignu, 
moraju jedan i drugi da izvrše ono što samo oni mogu izvršiti, da 
dadu svoj dio, svoj doprinos, da, in ultima linea, izvrše određenu so- 
cijalnu funkciju u društvu. U izvjesnom svom dijelu vlasništvo nije 
danas više subjektivno pravo vlasnika, već je prvenstveno socijalna 
funkcija držaoca imanja (Duguit). Taj karakter, diktiran u prvom 
redu ekonomskim i socijalnim momentima, a naročito podjelom rada, 
nije uvijek uspio da bude priznat i sankcioniran od zakonodavne 
vlasti, ali — i bez obzira na to — on postoji. Stvarnost, u tom po- 
gledu, vrši svoju ulogu, pritisak te stvarnosti osjetio se na više 
strana. 

Socijalna funkcija privatnog vlasništva odrazila se dosad u 
više mahova, naročito onda, kad je društvo proživljavalo izvjesne 
oštrije kataklizmne, kad je solidarnost društvenih jedinica bila osjet- 
ljivo potrebna. Tako je, na pr. za vrijeme svjetskog rata, vlasni- 
štvo zemlje u velikoj mjeri bilo poprimilo izrazito socijalnu funkciju, 
a poslije rata to se isto ponovilo naročito s vlasništvom kuća za 
stanovanje. Oni su, tako reći, bili gotovo prestali da budu lično pra- 
vo vlasnika, donekle su bili pretvoreni u čisto socijalnu funkciju, 
koju je vlasnik odnosnog dobra u općem interesu morao ispunjavati. 
U tim je slučajevima ta funkcija gotovo uništila i samo pravo! Jer 

ono pravo koje se mora vršiti, a naročito ono pravo koje se mora 
vršiti u određenom smislu, u točno određenim granicama i na odre- 
đeni način, u stvari nije nikakovo lično pravo. Onog istog momenta, 
kada to nastane, prestaje lično pravo, umire sloboda ugovaranja i 
ličnog slobodnog raspolaganja, tog momenta prestaje pravo, a na- 
staje i ostaje samo dužnost, stvara se socijalna funkcija, koju to 
lično pravo ima u društvu da vrši bez obzira na to, da li je oprav- 
dano i cjelishodno. Međutim, sve to ne ukazuje na to, da je vlasni- 
štvo individualnog prava potpuno preživljeno, da ga je — makar to 
bilo samo u izvjesnoj sferi — sasvim nestalo; ali to ukazuje i do- 
kazuje, da je to pravo nagriženo i transformirano, te da ono čeka 
svoje dalje mijenjanje, koje se nalazi na jednom dinamično-kom- 
pleksnom stupnju razvoja, koji napred tjera bič gole stvarnosti bez 
obzira na razna shvatanja i tumačenja, bez obzira na suprotne sa- 
vremene doktrine, tendencije i teorije. Sve su poratne države, go- 
tovo bez iznimke, osjetile, da se u tome pravcu mora nešto poduzeti, 
pa su to, donekle, i učinile.19) 

Ovo shvaćanje, a naročito primjenjivanje vlasništva kao soci- 
jalne funkcije, nije potpuno prodrlo u život, a još manje — izuzevši 
neke specijalne zakone — u zakonodavstvo, koje uvijek u velikoj 
većini slučajeva smatra vlasništvo kao nepovredivo i relativno neo- 
graničeno individualno pravo. Međutim život je, bez obzira na pravne 
propise, stvarao svoje, krčio je puteve, koji su vrlo često ispred 
prava i protiv prava. Njima, u najvećem broju slučajeva, nije bila 
potrebna pravna sankcija, kao što im nije bilo potrebno ni prethodno 
odobrenje. 

Jedan naročiti slučaj vlasništva kao socijalne funkcije pred- 
stavlja ovaj pomorski običaj, koji je predmet naše rasprave. On je 
utoliko važniji i karakterističniji što je originalno naš, što postoji 
još odavnine, što se bez traženja ikakve pravne forme i opravdanja, 
nesmetano odvija već dug niz godina kroz nekoliko generacija, ko- 
jima je to oduvijek izgledalo kao sasvim prirodna, sasvim pravedna 
i bez ikakvog prigovora opravdana ustanova. Na ovoj se pojavi vrlo 
jasno opaža i ocrtava kako individualno vlasništvo (a naročito ono 
na nekretnine) podleži i stalnoj promjeni koju diktira sve veća za- 
visnost i solidarnost između ljudi, u toliko jače i šire, ukoliko su 
ekonomski slabiji. Stoga, možda, ne bismo pretjerali, kada bismo 
utvrdili, da je upotreba lađa, u ovom našem slučaju kod težaka, još 
odavnine predstavljala vršenje određene socijalne funkcije. Do- 
gljedno, privatno vlasništvo težačke lađe, s obzirom na stalni razvoj 
ljudskog društva i svih pojava u njemu, sve više je dobijalo karakter 
eminentno socijalne funkcije. 

10) Isp. čl. 37. Vidovdanskog ustava, koji je, iako u sebi kontradiktoran, 
ipak naglasio, da i privatno vlasništvo mora da ima svoju socijalnu funkciju. 

Dr. hosip Jelašić. (Zogreb) 
Pitanje ,slebode prehrane“ u Njemačkej 


. Totalitarno načelo kao osnov pravne konstrukcije njemačke dr- 
žavne organizacije tražilo je temeljitu promjenu u socijalno-gospo- 
darskim političkim shvaćanjima o potrebnoj sigurnosti za moguć- 
nost prehrane stanovništva, ne samo u mirnom razdoblju političkoga 
i gospodarskog života, nego još više u doba nutarnjo-njemačkih i 
međunarodnih privrednih poremećenja, pa tako i u najsudbonosnijem 
slučaju ratnih zapletaja i političkih sukoba. Nacionalni je socijali- 
zam, provodeći totalitarni princip kao dužnost države, da sudjeluje 
aktivno i da zahvati snagom državne intervencije u sva područja na» 
rodnog života, pa tako i gospodarskoga, zaveo o odnosu države pre- 
ma narodnoj prehrani sasvim oprečno shvaćanje, nego je to bilo pre- 
ma nauci liberalističkih struja u nacionalnoj ekonomiji prije g. 1933. 
do stupanja nacionalno-socijalističke stranke na upravu zemlje. 

Svakako je i njemački nacionalni socijalizam poduzeo te mjere 
jednako kao i talijanski fašizam, napuštajući koncepcije i osnovne 
misli »Polizeistaata«i) ili »Lehrstaata«, odnosno »Nachtwichter- 
staata«, poučen također i lošim iskustvom u prošlom svjetskom su- 
kobu i ne puštajući iz vida činjenicu, da je padu Njemačke u zadnjem 
ratu bio jedan od najglavnijih uzroka — nedostatak hrane. A i unje- 
mačkoj štampi toliko spominjani »Sicherungsgedanke« tražio je novu 
gospodarsku politiku i nove mjere, koje će zemlju opskrbiti dovolj- 
nim količinama hrane i pridignuti poljoprivredu kao izvor cijele na- 
-rodne prehrane. 

»Sloboda prehrane« (Nahrungsfreiheit) tj. »pokriće nužne po- 
trebe hrane s vlastite grude«2) postade glavnim motivom nacionalno- 
&ocijalističkih gospodarskih novota, upravljenih u prvom redu odr- 
žanju i ojačanju seljačkog staleža, koji se je, opterećen prekomjer« 
nim zaduženjem od nekih 12 milijardi maraka i nesposoban, da sli- 
jedi nagli razvojni proces kapitalističke dinamike i da se uščuva ođ 
štetnih posljedica liberalističkih principa u nasljednom pravu, po- 
čeo proletarizirati i gubiti značaj socijalno samostalnog staleža, to- 
liko potrebnog za održanje ravnovjesja u socijalnoj strukturi držav- 
nog i narodnog organizma. Težnja nacionalno-socijalističkih refor- 
ma za podizanjem agrarne .proizvodnje i ojačanjem seljačkog staleža 
u toj mjeri, da pitanje prehrane stanovništva postane unutarnjim pi- 
tanjem u njemačkoj proizvodnoj tehnici, ne uzimajući u obzir uvoz 
iz inozemstva i eventualni povratak kolonija, vođena je ne samo eko- 
nomskim, socijalnim i vojničkim načelima o potrebi prehrane sta- 
novništva i vojske kroz dulje vrijeme iz vlastitih prehrambenih sred. 
stava unutar države, u slučaju zatvaranja granica ili sankcionističke 
politike drugih država, nego su i principijelni razlozi o seljaštva 

1) Giuseppe Tassinari : Faschistische  Wirtschaftslehre, Roma 1937, 


str. 11. 
2) Prof. Dr. K. C. Thalheim : Agrarpolitik, Leipzig 1934, str. 5. 

kao rasnobiološkom rezervoaru narodne energije i tradicionalnom 
faktoru državi potrebnih konservativnih svjetovnih i političkih na- 
zora, bili također od ne manjeg značenja. Onaj narod, u sastavu ko- 
jega nema zdravog i jakog seljačkog staleža, pomalo stari i izu- 
mire, kažu njemački teoretičari, a njemački narod za ispunjenje svo- 
jih narodnih ciljeva i misije treba da sačuva dva najvažnija faktora 
narodnog a isto tako i gospodarskog života, a to su krv i zemlja. 
»Blut und Boden« postade lozinkom nacionalno socijalističke agrarno 
gospodarske i s njom usko povezane rasne politike osnovane na na- 
čelima stranačkog svjetovnog nazora nove političke formacije u 
upravi zemlje. 


Engleska je, držeći se načela liberalističke teorije, koja traži da 
ge potrošači opskrbe proizvodima uz najniže cijene bez obzira na 
interese narodne zajednice, da li su ti proizvodi iz vlastite zemlje ili 
ge uvoze, uništila potpuno svoju poljoprivredu, ali i pronašla dobru 
zamjenu za nju u svojim mnogobrojnim kolonijama i dominionima. 
Njemačka je međutim, držeći se načela, da se »interesi potrošača 
moraju potpuno podvrgnuti višim nužnostima narodnog i državnog 
života«, posvetila punu pažnju agrarnom pitanju, prehrani svoga 
pučanstva i seljačkom staležu kao »novom plemstvu«. Promatrajući 
cjelokupnu privredu kao organsku cjelinu i proglasivši dogmom 
nauku, da opće dobro i opća korist imadu uvijek prednost pred po- 
jedinačnim dobrom i korišću, nacionalna je agrarna politika krenula 
putem sanacije agrarne krize, koja je u Njemačkoj, prema mišlje- 
nju Thalheima, u brojčanom omjeru pojedinih klasa, seljački stalež 
snizila na svega oko 21% od ukupnog broja narodne cjeline. 


Preuzevši vlast, nacionalni je gocijalizam čitavim nizom agrarno 
gospodarskih i pravnih reforma i mjera pokušao stvoriti novo stanje 
ne samo za ojačanje seljačkog staleža, nego i za određivanje cijena 
agrarnim proizvodima na bitno različitoj osnovi od liberalno kapita- 
lističkog zakona ponude i potražnje. Jer liberalizam i liberalističko 
kapitalistički principi u narodnom gospodarstvu, koji su pogodovali 
naglom razvoju njemačke industrije, dotjerali su poljoprivredu go- 
tovo do propasti. Već od g. 1870. njemačka poljoprivreda počinje 
teško osjećati sve posljedice strane konkurencije, i to ne samo iz eu- 
ropskih zemalja, nego najviše iz prekomorskih krajeva. Kako se 
naime u prekomorskim i izvaneuropskim državama i zemljama 
agrarni produkti proizvode na veliko, dovodi to do daleko nižih ci- 
jena agrarnim proizvodima, nego što je to u Njemačkoj. Usavrša- 
vanje prevoznih sredstava i s tim u uskoj vezi činjenica sniženja 
prevoznih i dobavnih troškova, sniziše i cijene stranim uvezenim po- 
ljoprivrednim proizvodima, tako da kao što i čitav europski tako 
pogotovo njemački agrar dolazi u ozbiljnu opasnost. Ne samo da 
američko žito svojim niskim cijenama uspješno ugrožava njemačko 
tržište i njemački agrar, nego je izvoz iz prekomorskih zemalja to 
lakši, što mogućnost konservacije agrarnih proizvoda raste s na- 
glim usavršavanjem tehnike. U takovom stanju njemačka poljopri- 
vreda iziskuje potrebnu zaštitu, koja će ići ne samo za regulacijom 

cijena agrarnim proizvodima, nego i za novim uređenjem tržišnih ođ- 
nosa te uopće za pojačanjem seljačkoga staleža. | . 

Koliko rasno biološki razlozi toliko i populaciona i unutarnja 
kolonizaciona načela tražila su hitne mjere, da se spriječi prenagla 
industrijalizacija i uposlivanje stanovništva u industrijskim 
ćima, dok je zemlja i seljačko dobro prelazilo u ruke stranih doselje- 
nika, tako na pr. Poljaka. Jasno je, da je i politička važnost toga 
pitanja unutarnje kolonizacije privukla na sebe pažnju njemačke 
vlade. 

Mjere, koje je Njemačka poduzela za osiguranje slobode pre- 
hrane, nisu došle do izražaja samo u nizu unutarnjih političko-gospo- 
darskih postupaka, nego su i u vanjskoj politici diktirale mnoge 
političke korake u svrhu što bolje opskrbe pučanstva hranom i po- 
trebnim sirovinama. Kod prosuđivanja državno političkih veza da- 
našnje Njemačke prema jugoistočnoj Europi treba mnogu, na prvi 
pogled s političkog stanovišta čudnu pojavu tumačiti kao jednu od 
mjera, poduzetih u svrhu oživotvorenja nove njemačke prehram- 
bene politike. 

Jedna od najvažnijih novota: Zakon o nasljednom domu (Reichs- 
erbhofgesetz) od 29. rujna 1933. (stupio na snagu 1. listopada 1933.) 
ima da sačuva neokrnjenost seljačkog posjeda pred opasnošću re- 
alne diobe ostavine u slučaju nasljedovanja, pravnom zasadom, da 
pojedino dobro može naslijediti samo jedan nasljednik (Anerbe), 
kojemu je mogućnost raspolaganja dobrom inter vivos i mortis causa 
toliko ograničena, da Thalheim tu formu vlasništva naziva »lenskim 
pravom modernog oblika«. Seljačka zemlja i seljačko dobro prema 
novom zakonskom uređenju gube značaj robe, kakovo su imali pre- 
ma liberalno-kapitalističkoj doktrini, i isključuju se time iz slobod- 
nog prometa i slobodne utakmice na tržištu, dajući posjedniku ta- 
kovog zemljišta pravni položaj bitno različit od individualističkog 
shvaćanja privatnog vlasništva. 

Spomenuti zakon o nasljednom domu imade da »održi seljaštvo 
kao izvor krvi njemačkog naroda«. Tendenciju, da se stvori jedan 
sloj narodni sa što sigurnijom i samostalnijom egsistencijom, pođu- 
pire taj zakon svojom ustanovom, da nasljedni dom imade da »pre- 
hrani i odjene jednu obitelj i da nasljedni dom održi sposobnim za 
gospodarenje«. S time u vezi zakon naročito naglašuje, da je »veliki 
broj za život sposobnih manjih i srednjih seljačkih domova, po mo- 
gućnosti jednako razdijeljenih po cijeloj zemlji, najbolja garancija, 
da se narod i država zdravim održe.« Nasljedni domovi unose se u 
posebne popise nasljednih domova, ali »ovo unašanje imade samo 
svojstvo konstatacije činjenice, ono nije potrebno da se time steče 
pravo.« O sporu, da li je neko dobro nasljedno ili nije, odlučuje po- 
seban Baštinički sud. Seljak, »Bauer«, može biti samo vlasnik na- 
sljednog doma, a za to se traži bezuvjetno i njemačko državljanstvo, 
dok rasnu čistoću zaštićuje propis, da seljak ne može biti židovske 
ili crnačke krvi, bilo s očeve bilo s materine strane, a kao datum za 
konstataciju određuje se 1. siječnja 1880. god. Svi sporovi o podri- 
jetlu mogu se riješiti sudbenim putem. Iz opravdanih razloga moše 
dobro posjedniku biti i oduzeto. Zakon određuje red nasljeđivanja, 

a daje i onim sunasljednicima, koji ostavljaju nasljedni dom, neka 
prava prema glavnom nasljedniku »Anerbe«, kao na pr. pravo uto- 
čišta na domaji, ako bi bez vlastite krivnje pali u bijedu. Na taj je 
način dominantan položaj glavnog nasljednika donekle oslabljen u 
korist drugih sunasljednika, koji bi inače bili potpuno lišeni svakog 
prava. Za uređenje sporova, koji se tiču nasljednog doma, uređeni 
su i zasebni sudovi u kojima sudjeluju pored stručnih lica iz kruga 
DPravnika i seljaci. Ta je ustanova vrlo važna, jer će se u tim sporo- 
vima uzimati u obzir ne samo čisto pravno shvaćanje stručnjaka 
pravnika, nego i specijalni nazori ljudi iz naroda, što će sve prido- 
nijeti tome, da ti sudovi budu s jedne strane bliski i pristupačni na- 
rodu po svom pravnom shvaćanju, a s druge strane što se time jača 
3 povjerenje u narodno sudovanje i pravdu. 

' Nasljedno dobro »Erbhof«, s određenim minimumom i maksi- 
mumom svoje površine, izuzeto od mogućnosti otuđenja i optereće- 
nja, postade nesposobno za realni kredit, tako da jedina forma za 
kreditni odnos ostade personalni kredit. Taj je olakšan povjerenjem 
u platežnu sposobnost posjednika nasljednog dobra čitavim stanjem 
toga povlaštenog staleža, kojemu su nove reforme dale ne samo sta- 
zovitu stabilnost i sigurnost, nego je regulacijom cijena agrarnim 
proizvodima putem  >,Staleža za narodnu prehranu« postignuta 
izvjesna stalnost u prihodu od agrarnih proizvoda, a to sve zajedno 
mnogo olakšava personalni kredit. 

»Stalež za narodnu prehranu« (»Reichsniihrstand«), prisilna 
staleško korporativna, javno-pravna organizacija, neki prisilni kartel 
na čelu s Vođom seljaka (»Reichsbauernfiihrer«), određuje cijene 
poljoprivrednim proizvodima prema nekom objektivnijem i praved- 
nijem stanovištu, uzimajući u obzir cjelokupne narodne interese, a 
ne samo jednog seljačkog staleža. Time se isključuje liberalno kapi- 
talističko određivanje cijena prema ponudi i potražnji i uvodi u 
njemačko gospodarstvo nova politika cijena, diktirana primatom so- 
cijalno političkih obzira prema narodnoj cjelini pred čisto gospo- 
darskim interesima jedne klase, seljaštva. 

»Stalež za narodnu prehranu« trebao je da u raznolikosti i ša- 
renilu različitih njemačkih poljoprivrednih organizacija i ustanova, 
koje su postojale prije 1933. god., provede potrebno jedinstvo i cen- 
tralizam. Osnovi za samu organizaciju »Staleža za narodnu pre- 
hranu« udareni su Zakonom o prethodnoj izgradnji staleža za na- 
rodnu prehranu i mjera za reguliranje tržišta i cijena za poljopri- 
vredne proizvode od 13. rujna 1933. god. (Gesetz iiber den vorlau- 
figen Aufbau des Reichsnihrstandes und Massnahmen zur Markt- 
und Preisregelung fir landwirtschaftliche Erzeugnisse). Zakon je 
nađopunjen potrebnim uredbama od 8. prosinca 1933., 15. siječnja 
i 16. veljače 1934. godine. Zakon i spomenute uredbe sačinjavaju 
zajedno jednu cjelinu. Organizacioni radius »Staleža za narodnu 
prehranu« je vrlo velik, što je i razumljivo već i po samoj svrsi tog 
staleža, da regulira i tržište i cijene poljoprivrednih proizvoda, a to 
ne bi bilo moguće kad u tom staležu ne bi bile ujedinjene sve one or- 
ganizacije, koje bilo neposredno bilo posredno dolaze u poslovanje 
a agrarnim proizvodima i njihovim tržišnim odnosima ili cijenama. 

Zbog toga u tu korporativno stalešku organizaciju pripadaju svi oni, 
koji imadu bilo kakovu vezu s poljoprivredom, nadalje i ona podu- 
zeća, koja imađu veza s prehranom i trgovinom poljoprivrednih pro- 
izvoda, kao: mlinovi, trgovine agrarnih proizvoda, tvornice kon- 
zerva i agrarnih prerađevina. ' Do 
Tako široko zahvaćanje u tržišne odnose bilo je potrebno već 
i radi toga, što bi u protivnom slučaju bila nemoguća dovoljna kon- 
trola nad cijenama i tržišnim odnosima, kad bi se pojedini stadiji 
na putu poljoprivrednih proizvoda od producenata do konzumenata 
izuzeli od nadzora, koji je baš država htjela sebi osigurati osnutkom 
»Staleža za narodnu prehranu«. Tako je država preko tog staleža. 
postigla s jedne strane svoj stalan nadzor nad tržišnim odnosima i 
cijenama agrarnih proizvoda, a s druge strane, budući da taj stalež 
mimo ponude i potražnje na tržištu, uzimajući podjednako u obzir 
interese i konsumenata i producenata, određuje cijene poljoprivred- 
nim proizvodima, izbjegnuta su stalna kolebanja u cijenama i po- 
stignuta je barem neka stabilnost. Jasno je da ni to određivanje ci- 
jena ne daje »Staležu za narodnu prehranu« neku apsolutnu moguć- 
nost u određivanju cijena posve neovisno od mnogih drugih činje- 
nica, kojima je uvjetovan cjelokupni gospodarski život. u 
Još jedan veliki niz što zakona, a što naredaba, imade svrhu 
da uredi bilo tržišne odnose bilo da provede potrebnu regulaciju 
cijena poljoprivrednim proizvodima i agrarnim prerađevinama, 
a sve unutar nacionalno socijalističkog gospodarskog  progra- 
ma oko nove državne organizacije tržišta i nove politike cijena. 
Međutim potrebna organizacija nije provedena samo u onim gra- 
nama poljoprivrede, koje se bave proizvodnjom agrarnih proiz- 
voda i njihovim tržišnim odnosima, nego je pažnja posvećena i indu- 
striji, koja se bavi preradbom tih proizvoda. I na tom području je 
centralistička tendencija došla do izražaja u nizu prisilnih saveza i 
organizacija, kao Gospodarski savez njemačke šećerne industrije, 
Gospodarski savez za industriju margarina i tomu slična udruženja. 
Putem državnih mjera, koje je Njemačka preduzela da ozdravi 
svoju poljoprivredu i s njom usko skopčanu industriju, ostvaren je 
tek jedan dio nacionalno socijalističkog gospodarskog programa. sa 
slobodu prehrane, ali je prehrana Njemačke usprkos svih napora 
ostala vezana na veliki uvoz poljoprivrednih proizvoda, iz inozemstva. 
Nova strujanja u njemačkoj agrarnoj politici poznata pod imenom 
»reagrarizacija«, koja nastoje da iz gospodarsko socijalnih i bio- 
loških razloga barem donekle ublaže teške posljedice prenagle i pre- 
tjerane industrijalizacije, imala su u prvom času tu svrhu, da ušču- 
vaju na agrarnom poručju njemačkog gospodarskog života one. po- 
sljednje ostatke agrarnih ustanova, koje su se rušile pod dinamikom 
liberalno kapitalističkog gospodarenja. Oko 800.000. nasljednih: do- 
mova, koliko ih danas po prilici imade, treba da budu sa svojim slo- 
ženim i kompliciranim pravno gospodarskim uređajem i novo stvo- 
renim pravno gospodarskim institucijama novi izvor njemačke rasno 
biološke i gospodarske snage. Za konačan sud o uspjehu tih mjera 
trebat će duže vremena da se uzmognu iskušati u životnoj stvarnosti. 

Dr.: Vladimir Pertot (Beograd) 


Francuske | anglo-američke gospodarske 
promjene 


. U europskoj privredi nastupile su poslije miinchenske krize 
paročito značajne promjene u Francuskoj i Engleskoj, koje su tim 
važnije, jer označavaju nove smjernice vodećih demokratskih 
država. Mi ćemo pojedinačno analizirati radi velike važnosti obje 
pojave. 

Savremene privredne uredbe u Francuskoj, koje su izazvale to- 
liko buke, imaju svoju političku i svoju čisto privrednu pozadinu. 
Njima se je imalo pristupiti liječenju akutnog stanja jedne kronične 
privredne bolesti Francuske. Gotovo sve su stranke bile složne da 
ge imalo radikalno pristupiti tome radu. To se najbolje vidi po 
tome što su za davanje punomoći vladi, da izda takove uredbe, gla- 
govali i oni ljevičari, koji su se kasnije najviše borili protiv kon- 
kretne forme Reynaudovih uredaba. Razmimoilaženja između vlade 
1 štrajkaša nijesu postojala u tom, da li treba nešto poduzeti ili ne, 
već u tome, kako i kojim sredstvima treba prići saniranju fran- 
cuske privrede. 

Stare i razvijene privrede imaju tu prednost pred mlađim i ma- 
nje razvijenim, što imaju na raspoloženju goleme količine kapitala 
i prema tome mogu uživati jaku rastezljivost prođukcionog volu- 
mena. No obilje kapitala pod stanovitim uslovima može izazvati i 
svoje nezgode. Jedna od tih nezgoda naročito se ukazala u Francu- 
skoj. Ona se sastoji u tome, da se u vremenima krize često takova 
privreda teško prilagodi novim prilikama. Oslanjajući se na svoju 
bazu kapitala ona može dalje vegetirati u dosadašnjoj privrednoj 
strukturi trošeći kapital. Možda nije pretjerano ako posumnjamo, 
da je u cijeloj poslijeratnoj periodi Francuska jednim dijelom živjela 
od potrošnje kapitala, koji je stvorio francuski štediša u predratno 
doba razvoja produkcije i pritjecanja bogatstva iz kolonija. 

Prva potrošnja predratnih ušteđevina desila se poslije rata za 
vrijeme inflacije, koju je Poincarć završio poznatom svojom stabili- 
zacijom u 1926. Tada je franak stavljen na 1/6 svoje predratne vri- 
jednosti. Naravski da je rat bio tada uništio jedan velik dio stvore- 
nih vrijednosti, ali i poslije rata dozvoljavala si je francuska pri- 
vreda investicije, koje se kasnije nijesu pokazale najracionalnijima. 
"Treba se samo sjetiti onih golemih suma, koje su do 1926. na izvan- 
rednim budgetima predstavljale ratnu odštetu, koju je francuska 
vlada na široko davala ratnim oštećenicima računajući, da će se 
s vremenom svi ti troškovi prebaciti na N, jemačku odnosno na repa- 
racijska plaćanja, koja se u neograničenoj mjeri očekivalo od po- 
anje Pitanje je, da li bi se Francuska bila bez daljnjega upu- 

u maštanja o njemačkoj mogućnosti plaćanja, da nije imala 
ree čekanja dok se ta mašta ne ostvari pomoću privremenog 
unutrašnjeg i vanjskog zaduživanja. Jedna kapitalom slabije snab- 

djevena velika sila možda bi tada već realnije promatrala poten- 
cijal njemačke privrede i možda spriječila da izvanredni budgeti tako 
nabubre, da dođe do one poznate inflacije. Treba se samo sjetiti opo- 
mena, koje je odmah poslije rata upućivao saveznicima poznati en- 
gleski ekonomist J. M. Keynes.!) U stvari Caisse autonome d'amor- 
tissement, koja u Francuskoj svake godine proždire za plaćanje ka- 
mata i anuiteta teške milijarde iz različitih fondova i taksa, nije 
ništa drugo nego neka vrst uprave onih kongolidiranih dugova, za 
koje se nekad očekivalo, da će ih Njemačka plaćati i koje sada mora 
snositi sama francuska privreda. Naravno, da se u tim sumama na- 
lazi i velik dio dugova, koje je Francuska morala učiniti za vri- 
jeme rata. 

Kad je poslije 1926. g. u svijetu zavladala groznica racionaliza- 
cije proizvodnje, naročito u Americi i Njemačkoj, i donekle u En- 
gleskoj, u Francuskoj zapažamo vrlo malo tu reorganizaciju pro- 
dukcije. Tradicionalni carinski zid, kojim se Francuska opasala, nije 
potakao francuske producente da svoje proizvodne troškove prila- 
gode općem snizivanju u svijetu. Uz to je održavanje ravnoteže iz- 
među agrarne i industrijalne proizvodnje, na koju su Francuzi bili 
tako ponosni, zahtijevalo održavanje visokog agrarnog protekcio- 
nizma i prema tome nužno viših proizvodnih troškova francuske in- 
dustrije, koja u to doba zaista pokazuje malo ekspanzivnosti na 
druga međunarodna tržišta osim svojih kolonija. U Francuskoj i 
nije bilo onog jakog povećanja industrijske proizvodnje, koje je 
pred krizu već bilo veoma smanjilo prosječne proizvodne troškove u 
industrijama ostalih zemalja. To prividno samozadovoljenje i izo- 
liranost francuske privrede prouzrokovali su da se svjetska kriza 
isprva u Francuskoj vrlo slabo osjetila. Zbog toga je u prvim godi- 
nama krize Francuska postala hotel letećih međunarodnih kapitala. 
Dok je bijeg kapitala iz ostalih zemalja prouzrokovao krajnju re- 
dukciju troškova i selekciju poduzeća u dotičnim zemljama, Fran- 
cuska se je Narodna banka gušila u obilju zlata, a likviditet novčanih 
tržišta omogućavao je vrlo nisku kamatnu stopu tako, da su ona 
francuska poduzeća, koja su prva osjetila posljedice krize mogla 
lako kreditima pokrivati deficite. Impuls racionalizaciji proizvodnje 
dakle nije ni tada postojao, i to zbog obilja kapitala. Tipičan primjer 
odgađanja radikalnih redukcija proizvodnih troškova su francuske 
željeznice, koje su već dugo pasivne i čiju pasivu već niz gođina snosi 
francuska država preko budgeta. Umjesto da smanjivanjem izdataka 
željeznice oslobode državu plaćanja godišnje po nekoliko milijarda 
franaka za njihovu pasivu, francuske su željeznice sve do sada 
većavale personalne izdatke. Opće poteškoće u francuskoj privredi 
javljale su se već pred 3 do 4 godine, kad je s jedne strane prejaka 
potrošnja kapitala, a s druge najprije lagani, a onda sve jači odliv 
stranih letećih kapitala počeo izazivati porast kamatne stope. Time 
su se još jače povećali proizvodni troškovi privrede. Vanjska trgo- 
vina je sve više stagnirala, naročito poslije devalvacije funte 
dolara, a trgovačka bilanca postala je sve pasivnijom. S druge strane 


1) J. M. Keoynes: A Revision of Treaty. London 1922. 


534 


porast kamatne stope izazvao je uz ostalo i nazadak u novim inve- 
sticijama, smanjivanje nadnica, pad unutrašnje potrošnje i cjelo- 
kupne proizvodnje. U isto doba francuski budget natovaren neela- 
stičnim velikim pozicijama na strani izdataka (naročito zbog poja- 
čanog tempa naoružanja) ostao je skoro nepromijenjen tako, da je 
povećanje poreza djelovalo još jače deflatorno, te opet indirektno 
emanjivalo državne prihode. Do izbora u godini 1936. vlade s centra 
i desnice izvlačile su se iz poteškoća apelirajući novim emisijama 
zajmova na svoje birače, male i srednje rentijere, i daljnjim zađu- 
živanjem odlagale radikalno rješenje problema. Time naravno nije 
kazano, da se već odavna nije uviđala potreba radikalnijih mjera. 
Ali tako dugo, dok se novim zaduživanjem stvar mogla odgađati, 
svaka vlada je izbjegavala pribjegavanje nepopularnom seciranju 
po privrednom tijelu, s kojim se jedino moglo liječiti kronično stanje 
neuređenih javnih financija. Kako se sjećamo, bilo je u toku posljed- 
njih godina više pokušaja da se uredbama zakrpe praznine u budge- 
tima. Ali to su sve bile slabe mjere, kod kojih se vodilo previše ra- 
čuna o raspoloženju birača. Situacija se pokazala u svoj svojoj 
oštrini, kad su posljednji izbori Francuskoj dali ljevičarske vlade. 
Ove vlade primile su neuravnoteženi budget ali istodobno nijesu više 
mogle računati na spremnost tržišta kapitala da absorbira nove zaj- 
move. Radikalna provedba reforme statuta Banque de France kao 
i razni projekti socijalnog zakonodavstva zaplašili su kapital. Strani 
kapital, u koliko ga je još bilo u zemlji, selio se u Ameriku, a i do- 
maći kapital počeo se povoditi za tim primjerom i tako je u 1937. g. 
došlo do devalvacije franka. Sumnjičenje u vladu sa strane poduzet- 
nika uz daljnji porast kamatne stope jako je usporilo investicionu 
djelatnost i prouzrokovalo daljnje smanjenje koliko cijele proizvod- 
nje, toliko i državnih prihoda. Tako mnogo godina poslije svjetske 
krize, 1938. g. bila je proizvodnja u Francuskoj za 25% ispod ni- 
veau-a od 1930., dok je u isto doba bila porasla proizvodnja u En- 
gleskoj za 20%, u Njemačkoj za 30%. Volumen gotovih fabrikata za 
izvoz pao je čak za 46%. 8% radne snage je nezaposleno, a to je 
u toliko teže što je u istom razdoblju porasao broj državnih činov- 
nika za 250.000 i dalje opteretio budget. 20 milijarda dano je u naj- 
većoj žurbi za javne radove, a da se nisu bili pokazali učinci I 
usred ove privredne depresije proveo je Blum četrdesetsatni radni 
tjedan. Koliko god bi takova reforma u doba privredne sređenosti 
mogla imati povoljnih posljedica, toliko je ona nezgodno pala usred 
najjače krize francuske privrede. Teško je još danas utvrditi, da li 
se od onda francuska proizvodnja jače smanjila zbog smanjene pro- 
duktivnosti pojedinog radnika, koji je sada radio samo 5 dana na 
tjedan, ili zbog smanjene investicione djelatnosti prouzrokovane 
daljnjim porastom kamatne stope i relativnim povećanjem proizvod- 
nih troškova kao i prouzrokovanim nepovjerenjem kapitalista prema 
Blumovoj politici. Svakako jedno izgleda da je točno, da se Blum 
nadao, da će skraćivanjem radnog vremena pojedinog radnika pri- 
siliti poduzetnika da namjesti više radnika i time smanji nezaposle- 
nost, dok su poduzetnici uistinu skratili cjelokupno radno vrijeme i 
ostali pri istom broju radnika. Usred ovakove situacije, koju je na- 

slijedio Daladier, došla je onda još i miinchenska kriza s izvanred- 
nim izdacima u vezi s mobilizacijom i pojačanom nabavkom oružja. 
Pri istodobnoj tendenciji daljnjeg smanjivanja proizvodnje iznenada 
su se jako povećali državni izdaci, situacija se krajnje zaoštrila i 
došlo je vrijeme da se radikalno siječe u meso francuske privrede. 

Reynaud zahvatio je problem ravnovjesja francuskog budgeta 
na osnovu dvaju gledišta. S jedne strane prihvatio je Ristovu tezu, da 
je pasiva budgeta odraz opće poremetnje francuske privrede i da 
ne može biti uređenog budgeta, dok se ne postigne novi polet u pro- 
izvodnji naročito smanjenjem njenih proizvodnih troškova. I on je 
došao do uvjerenja da se kronično stanje u francuskoj proizvodnji 
ne može riješiti u toku jedne privredne godine, nego je prihvatio 
Ristov minimalni rok za ozdravljenje privrede od tri godine. Pri- 
vredne uredbe prema tome samo su prva stepenica u mjerama, koje 
se imaju poduzeti u roku od tri godine, ako se hoće postići ravno- 
teža u francuskoj privedi. S druge strane, što se posebnih izdataka 
tiče, koji su Francuskoj prouzrokovani posljednjom mobilizacijom i 
naoružanjem, on je stao na stajalište, da su to bile mjere koje se 
tiču opće sigurnosti i budućnosti Francuske. Zato se troškovi tih 
mjera zajmom mogu prebaciti i na kasnije generacije, kao što su 
to i ostale zemlje u tom slučaju učinile. Prema tome nove uredbe ne 
isključuju novo zaduženje erara. 

Da vidimo kako je Reynaud opisao situaciju francuske privrede 
u pismu upućenom predsjedniku republike, kojim je popratio svoje 
uredbe. Prema podacima koji su tamo navedeni, opća situacija u dr- 
žavnom budgetu je slijedeća (u milijardama franaka): 


Izdaci: 
opći državni budget .. . . 645 
izvanredni budget (naoruž., mobilizacija) . . 29,5 
Caisse autonome d'amortissement . . ea 055 
samouprave soi. Ha ja. go s a TG o dr 24 = 
deficit željeznica... a4. 6, 
javni radovi... 5,5 


Ukupno _. . . 137,— milijarda. 


Ova svota od 137 milijarda franaka imala bi se utjerati od na- 
rodnog dohotka, koji je procijenjen na 250 milijarda franaka. Dr- 
žavni budget dakle ne bi bio zadovoljen ni onda, kad bi fiskus bio 
u stanju ubrati polovicu cjelokupnog narodnog dohotka. U stvart 
Reynaud smatra da se može ubrati (u milijardama franaka): 


od poreza i taksa... 4.0. 47,2 
od ostalih izvora . koa 4. 8,8 
od prihoda Caisse aut. d'amortisa. u sd dosa? jed 8 
od samoupravnih prireza ie da o E oni 22 
Ukupno . . . 855 milijarda. 


Ovi prihodi zaostaju za 51,5 milijarde fr. za predviđenim izda- 
cima. Odgovarajući izdacima izvanrednog budgeta Reynaud pred- 
viđa, da će se taj manjak za 25 milijarda (od prilike iznos izv: 
nog bugeta) morati pokriti novim zaduženjem države. Za preostalih 
26,5 milijarde Reynaud predviđa mjere u svom sistemu uredaba na 

taj način, da će se ili neki izdaci smanjiti ili ustanoviti novi prihodi. 
Emanjenje općih državnih izdataka neznatno je (oko 500 milijuna), 
no potpuno je napuštena pozicija javnih radova (5,5 mid), jer se 
utvrdilo, da su javni radovi u posljednjim godinama rđavo utjecali 
ha privredu. Kad je država izdavala 10 milijarda na javne radove, 
20 do 30 milijarda privatnih investicija je napušteno zbog porasta 
kamatne stope, koji je porast nastupio kao posljedica povećane dr- 
žavne potražnje za kapitalom. Sveukupno bi se povećanje prihoda za 
kojih 8,75 milijarda imalo postići novim opterećenjem privrede (po- 
većanjem poreza i takse na dohodak, prilagođivanjem različitih di- 
rektnih poreza itd.). Istodobno bi se novom procjenom zlatne re- 
zerve Banque de France po novom devalvacionom tečaju franka 
imala stvoriti banci mogućnost da poveća svoj novčani opticaj za 
kojih 10 milijarda franaka, a od toga bi imala država neposrednih 
koristi. 

Uz te mjere, koje direktno utječu na cifre budgeta, mnogo važ- 
nije su uredbe općeg karaktera u smislu spomenute opće reforme u 
strukturi proizvodnih troškova francuske proizvodnje. Ovamo spada 
u prvom redu uredba, kojom se dopušta prekovremeni rad i kojom 
ee praktički jako ograničavaju propisi Blumovog zakona o četrdeset- 
satnom nedjeljnom radu. Koliko iz potrebe da strategijske industrije 
zbog međunarodne situacije rađe punom parom, toliko iz uvjerenja, 
da je zakon o četrdesetsatnom radu uz ostalo prouzrokovao jaki pad 
cjelokupne francuske proizvodnje, Reynaud se odlučio na ukidanje 
tog ograničenja radnog vremena i time izazvao protiv sebe radničke 
&indikate i parlamentarnu ljevicu. Zatim postoji uredba o reorgani- 
zaciji rada i cijeli niz uredaba čiji je cilj smanjivanje proizvodnih 
troškova i racionalizacije koliko privrednog toliko administrativnog 
rada. No uza sve te izdane uredbe predviđa se daljnje izdavanje ure- 
daba prema prilikama, jer neki ustaljeni plan rada nije utvrđen. 
Ideja je planskog rada u Francuskoj nepopularna, a osim toga u ne- 
koliko dana nije se ni moglo izraditi jedan opći plan, 

Kako u Reynaudovom sistemu uredaba ima i deflatornih mjera 
(povećanje poreznoga tereta), to uspjeh njegovih mjera zavisi o 
tom, da li će opće uredbe o smanjenju proizvodnih troškova biti u 
stanju same po sebi jače povećati proizvodni volumen, nego što će 
iznos novih opterećenja djelovati u protivnom pravcu. Mogućnost 
povećanja novčaničnog opticaja novom procjenom zlata svakako 
omogućava širokogrudniju kreditnu politiku sa strane emisionog 
instituta i prema tome mogućnost obaranja kamatne stope i otkla- 
njanja neprilika, koje je prouzrokovao porast kamatne stope u po- 
sljednjim godinama. Poslije pomjeranja Daladierove vlade povra- 
tilo se preko jedne milijarde zlata u Francusku tako, da izgleda, da 
&a strane kapitala sada postoje u francuskoj privredi bolji uslovi, 
ali je pitanje u koliko će radništvo biti raspoloženo odustati od već 
jednom stečenih prava, tim više što je vlada skrenula u desno. Fran- 
cuski privredni problem svakako još nije riješen i ako postoji prvi 
radikalniji pokušaj njegovog rješavanja. 

Drugi veliki svjetski gospodarski događaj je uređenje trgovin- 
skih odnosa između Engleske i Sjevernih Američkih Država. Do 
potpisa najnovijeg trgovačkog ugovora vrijedio je između En- 
gleske i Sjevernih Američkih Država trgovački ugovor od godine 
1815. Tada je Engleska prednjačila svijetu u industrijalizaciji, a 
napredak koji je odatle proisticao, omogućio joj je, da za vrijeme 
Peela potpuno napusti carinsku zaštitu i postane predstavnikom slo- 
bodne trgovine u svijetu. U stvari je Engleska ostala vjerna toj 
svojoj trgovačkoj politici do 1932. Te je godine Engleska zbog po- 
goršanja plaćevne bilance i zbog posljedica privrednog nacionalizma 
u svijetu uvela najprije nisku carinsku zaštitu protiv onog uvoza, 
koji nije dolazio iz Empire-a. Još u toku iste godine, na konferenciji 
dominiona i kolonija u Ottawi, Engleska je isposlovala daljnje po- 
višenje carinskih stopa, ovaj put i na neke artikle koji su dolazili iz 
carstva. No ti su artikli plaćali nižu carinu kad su dolazili iz engle- 
skih kolonija i dominiona, nego kad su bili inozemnog podrijetla. 
Uzevši strukturu engleskog uvoza, kakav je bio 1930. godine, 14,5% 
cjelokupnog uvoza bilo je do 1932. g., prema podacima londonskog 
časopisa »Economist«, izvrgnuto plaćanju uvoznih taksa, Uvođenjem 
carina početkom 1932. g. 55% tog uvoza potpalo je carinjenju, a 
poslije Ottawske konferencije 58,5% engleskog uvoza plaćalo je ca- 
rinu, koja je za gotove fabrikate iznosila kojih 18,5% ad valorem 
prosječno. Ostatak uvoza i onako je većinom dolazio iz britanskog 
carstva tako, da je tom godinom Engleska postala protekcionistič- 
kom zemljom u pogledu inozemstva. Kao što je Engleska davala 
svojim kolonijama i dominionima preferencijalne carine, tako je i 
cijelo carstvo metropoli odobravalo iste olakšice. Time se je poslije 
Ottawe išlo na štetu S. A. D. čiji je udio u engleskom uvozu od 
1929. do 1937. spao od 16 na 11%. Ali i ako je udio carstva u Engle- 
ekoj vanjskoj trgovini porastao, to je on ipak manje porastao nego 
se isprva očekivalo. Tako se je u Velikoj Britaniji s vremenom steklo 
uvjerenje, da su koristi, koje Engleskoj proističu iz preferencijalnog 
carinskog sistema Ottawe, manje od koristi koje bi proistekle, kađ 
bi se u zgodnom času taj sistem ublažio u korist svjetske trgovine. 


Nasuprot Engleskoj, S. A. D. odavna su vodile protekcionističku 
carinsku politiku, naročito poslije pobjede industrijalnog Sjevera u 
prošlom stoljeću u građanskom ratu nad agrarnim Jugom. Južne 
demokratske republike po prirodi bile su protiv carinskih ograniče- 
nja, koje je samo sprečavalo agrarni izvoz. Prevlast republikanske 
stranke, koja predstavlja industriju, potrajala je i u poslijeratno 
doba i ona se osjetila i u Farney-McCumberovoj i Hawley-Smoothovoj 
carinskoj tarifi od 1922. odnosno 1930. godine. Naročito ova posljed- 
nja tarifa donijela je osjetljivo povećanje carinskih stavaka i to od 
40,1 na 53,2% ad valorem (dakle skoro trostruko od savremenih en- 
gleskih stavaka). Kako je više od 4/5 engleskog uvoza u S. A. D. pođ- 
leglo tim carinama, to je udio engleskog uvoza u S. A. D. od 1929. 
do 1931. spao od 6,2 na 4,4%. No i ako je Amerika udarila englesku 
robu jačim carinskim stavkama, nego što je Engleska računala na 
amerikansku, to su ipak S. A. D. jače osjetile zaoštrenje u carinskoj 

borbi nego Engleska, jer dok je Engleska gubila teren na američkom, 
a dobivala na tržištima svoga carstva, dotle je Amerika gubila na 
izvozu s cjelokupnim britskim carstvom.2) Ove okolnosti kao i izbor 
demokratskog (agrarnog) kandidata Roosevelta za predsjednika 
Unije u 1933. g. doveli su do laganog preokreta u američkoj trgo- 
vačkoj politici. Prvi znak te politike bio je zakon od 1934., koji je 
ovlastio predsjednika da sklapa dvostrane trgovačke ugovore sa svim 
zemljama i da tom prilikom prema potrebi snizi carinske stope za 
50%. Od tada sklopile su S. A. D. 19 takovih ugovora s različitim 
zemljama. U tom slijedu došao je red i na Englesku, čije se javno 
mnijenje polako opet priviklo na misao, da se imperijalni carinski 
zidovi polako opet snizuju. Međutim kako u Engleskoj tako se i u 
Americi smatralo, da se razmjena dobara ne može povećati običnim 
gnižavanjem carina, nego da se istodobno imaju riješiti i sva ostala 
privredna pitanja. 

Anglo-američki trgovački ugovor potpisan je u Washingtonu 
17. XI. 1938. nakon što su pregovori potrajali bili više od jedne go- 
dine. Materija, koja se imala tom prilikom pretresti, bila je vrlo 
komplicirana, pa to donekle i opravdava dugotrajnost pregovora. 
Međutim kad je ugovor bio potpisan i objelodanjen, prihvaćen je od 
svjetske javnosti s podijeljenim mišljenjem. Jedni su bili razočarani, 
da se u toku jedne godine nije moglo više postići, drugi ga sma- 
traju preokretom u odnosima međunarodne trgovine u svijetu. Pravo 
stanje stvari, kao obično, bit će u sredini između tih dvaju ekstrem- 
nih mišljenja. 

Istina je s jedne strane, da potpisani trgovački ugovor ne sadr- 
žaje rješenje svih visećih privrednih pitanja između Britanskog car- 
stva i S. A. D., čije se rješenje očekivalo prilikom tih dugotrajnih 
pregovora. Ovamo spada u prvom redu pitanje likvidacije dugova 
Americi. Ublaženje tereta otplaćivanja, naročito ratnih dugova, sma- 
tra se jednim osnovnim pitanjem bez čijeg rješenja se ne može očeki- 
vati normaliziranje odnosa u svjetskoj trgovini. Iako bi se među En- 
gleskom i Amerikom u tom pogledu možda bio našao kakav izlaz, to je 
tu ipak po srijedi najprije jedno načelno pitanje kakav stav moraju S. 
A. D. uopće zauzeti prema svojim inozemnim dužnicima. Amerikanci 
su tu vrlo oprezni, jer koncesije, koje bi jednom dali jednoj zemlji, 
teško bi kasnije mogli uskratiti jednoj drugoj zemlji. Tako je to pi- 
tanje za sada ostalo neriješeno i za Englesku. Očekivalo se zatim, 
da će se ugovorom i definitivno riješiti pitanje odnosa između funte 
i dolara. Međutim jedina klauzula ugovora, koja dodiruje valutarno 
pitanje, sadržava propis, da ugovor automatski prestaje važiti, čim 
bi se osjetljivije promijenio intervalutarni odnos dviju zemalja. Po- 
slije potpisa ugovora, početkom decembra 1938., funta je jače pala, 
pa se već pomišljalo, da će ta klauzula stupiti na snagu prije stu- 
panja na snagu samog ugovora, čije koncesije vrijede tek od 1. I. 
1939. Međutim izgleda, da spomenuta depresija funte nije bila tako 
neočekivana, a možda u tom pogledu postoje i kakovi specijalni pro- 
tokoli. Treći prigovor, koji se čini ugovoru, naročito s američke 


2) The Index, The New York Trust Cy, Vol. XVIII. No. 4. 

strane, je taj, da koristi, koje proizlaze državama potpisnicama nf- 
jesu jednake, i da će ugovor jače koristiti engleskom izvozu u Ame- 
riku, nego uvozu američke robe u Euglesku. U stvari Engleska je 
dala carinske koncesije poglavito uvozu američkih sirovina, dok je 
bila nepopustljiva u pogledu carina gotovih fabrikata, naročito stro- 
jeva, automobila i sl. Engleska čelična industrija organizirana je 
naime u međunarodnom kartelu čelika, koji održava cijene čeliku 
na mnogo višem niveau-u nego američka čelična industrija, koja nije 
u kartelu. Zbog skupoće čelika, kad ne bi bila zaštićena carinama, 
engleska proizvodnja na pr. automobila bila bi u samoj Engleskoj 
nesposobna da konkurira američkim proizvodima. 

U prilog ugovora valja s druge strane napomenuti, premda je 
položaj S. A. D. prema Engleskoj nešto nepovoljniji, da Amerika za 
to može naći naknadu u triangularnoj trgovini unutar samog Britan- 
skog carstva. Ugovor vrijeđi za cijelo carstvo, a s Kanadom je tom 
prilikom Amerika sklopila i poseban ugovor. Ono što Amerika može 
slabije izvoziti u Englesku može izjednačiti pojačanim izvozom na- 
ročito strojeva i automobila u dominione i kolonije. Ovdje baš i leži 
cijeli veliki značaj ugovora, da je on početak ukidanja preferencijal- 
nih carina u Britanskom carstvu. Preferencijalni sistem Ottawe do- 
živio je jako ograničenje obavezom kolonija i dominiona, da će za 
najvažnije američke izvozne artikle ukinuti ili smanjiti razliku iz- 
među preferencijalnih carina za carstvo i običnih carina, koje su 
vrijedile za S. A. D. Ovaj ugovor dakle znači načelno napuštanje 
carinskog zida, koji je u Ottawi opasan oko Britanskog carstva, i pri- 
stup ponovnoj međunarodnoj suradnji. Ako uzmemo da se 2/5 cje- 
lokupne svjetske trgovine obavlja unutar Britanskog carstva između 
njega i S. A. D., onda potcijenjivanje toga ugovora ne bi bilo na 
mjestu, to tim više što preko klauzule o najvećem povlašćenju sve 
carinske koncesije odobrene tim ugovorom automatski padaju u ko- 
rist i svih onih država, koje imaju s jednom od tih dviju država 
potpisnica trgovački ugovor s tom klauzulom.3) Kako su međutim 
koncesije carinske i ostale davane ovim ugovorom načelno samo za 
one artikle, čiji je najvažniji uvoznik u Englesku Amerika, odnosno 
čiji je najvažniji uvoznik u Ameriku Engleska, da bi se kod ostalih 
artikala mogle pregovorima postići koncesije u zemljama koje su na 
njima najinteresiranije, to svakako taj ugovor još ne unaša u svjet- 
sku privredu neku novu eru carinskog postupanja. Da bi se do toga 
došlo, potrebno bi bilo uvesti čitav međunarodni sistem novih trgo- 
vačkih ugovora nadahnutih duhom najnovijeg englesko-američkog 
ugovora, I ovdje se naročito naglašava psihološka važnost tog ugo- 
vora. U njemu su dva privredno najjača naroda očitovala želju, da 
međusobnom suradnjom i popuštanjem dovedu svjetsku trgovinu u 


3) U anglosaksonskom ugovoru izričito se naglašuje, da se koncesije, 
koje je Amerika dala Engleskoj, ne mogu preko klauzule o najvećem povlašće- 
nju odnositi i na Njemačku. To se izuzeće Njemačke bazira na ovlašćenju ame- 
ričkog predsjednika (na osnovu carinskog zakona od 1930.), da povisi carine 
za 50% prema onoj zemlji, koja u svjetskoj trgovini prema američkoj robi 
upotrebljava diskriminirajuća sredstva. U posljednje doba ovaj je propis upo- 
trebljen samo prema Njemačkoj. 

pomirljivije vode. Ovaj ugovor je ujedno i demonstracija protiv rag- 
nih uvoznih i izvoznih kontrola i ograničenja, koja danas vladaju 
u različitim zemljama i obuhvaćaju 1/3 cjelokupne svjetske trgovine. 

Sam ugovor sadrži opće propise u 25 paragrafa i 4 dodatka 
s ogromnom listom artikala i koncesijama, koje za njih jedna strana 
daje drugoj. Važnost i vrst dobivenih koncesija najbolje se vidi po 
ovom primjeru: od cjelokupnog američkog uvoza u Englesku, kakav 
je bilo 1936. godine, koncesije su dane na artikle, koji su predstav- 
ljali 65% tog uvoza, i to 11% artikala cjelokupnog američkog uvoza 
dobilo je sniženje carinskih stavaka, za 15% tih artikala utvrđena je 
obaveza, da se carine ne smiju više povećavati, 22% potpuno su oslo- 
bođeni, a 17% dobili su drugačije koncesije izvan carinske manipu- 
lacije. Cijeli taj uvoz iznosio je 1936. god. 93,2 milijuna funti. Na- 
protiv je u istoj godini engleski uvoz u S. A. D. iznosio 40 milijuna 
funti i od te sume je 17 milijuna bilo i onako prosto od carine. Od 

ih 23 milijuna dane su novim ugovorom carinske olakšice 
na 11, kod 6 milijuna preuzeta je obaveza, da se carinske stavke 
više ne će povećavati, a 9,5 je oslobođeno potpuno od carine (»Eco- 
nomist«, London, 26. XI. 38.). Istim ugovorom utvrđene su i kon- 
cesije, koje si S. A. D. i ostalo britsko carstvo, izuzev Kanade, me- 
đusobno dodjeljuju. 

Između Kanade i S. A. D. postoji najveća razmjena dobara na 
svijetu, koja postoji među dvjema zemljama. Kanada je bila glavni 
dobitnik pri uvođenju imperijalnih preferencija i prema tome je 
imala i najviše da izgubi njihovim ublaživanjem. Zbog toga, i zbog 
važnosti S. A. D. za njenu trgovinu, potpisan je istoga dana pose- 
ban trgovački ugovor između Kanade i S. A. D. Međutim, kako je 
između Kanade i S. A. D. već postojao jedan ugovor od 1935. god., 
to je sadašnji novi samo njegova dopuna obzirom na promjene 
prouzrokovane englesko-američkim ugovorom. Novim ugovorom među 
dvim zemljama sjeverne Amerike po drugi put su snižene carinske 
tarife, koje su već jednim sporazumom u 1936. god. bile snižene. No- 
vim ugovorom snižene su kanadske carine na artikle čiji uvoz pred- 
stavlja vrijednost od 241 milijun dolara. Od te je vrijednosti jedna 
trećina artikala već imala snižene stavke po spomenutom sporazumu 
od 1936. S druge je strane samo 2/5 kanadskog uvoza u S. A. D. bilo 
do sada podvrgnuto carini, a novim ugovorom i na 77% ovih 73 
milijuna dolara uvoza, koji je 1937. god. podležao carini, sada su 
8. A. D. dale koncesije slične onima, koje su dale Engleskoj. 

Pregled 


JUGOSLAVENSKO-TALIJANSKI PRIVREDNI ODNOSI 


Do uvođenja sankcija udio Italije u jugoslavenskoj vanjskoj trgovini bio 
je znatan. Od 1929. do 1935. godine zauzimala je Italija prvo mjesto u jugo 
slavenskom izvozu s prosječno 22.85% od ukupne vrijednosti izvoza, dok je u 
uvozu sudjelovala s prosječno 12.36% od ukupne vrijednosti uvoza. Sankci- 
jama protiv Italije započetim u novembru 1935. pridiužila se je i Jugoslavija 
kao član Lige naroda. Nakon prekida trgovinskih veza, koji je nastao uslijed 
sankcija, trgovinski promet s Italijom ušao je u redovan tok i ako uslijed no- 
vih okolnosti nije dosegao prijašnji volumen razmjene. Učešće Italije u jugo- 
slavenskoj izvoznoj i uvoznoj trgovini za posljednjih pet godina bilo je sli- 


jedeće: 
Izvoz u Italiju Uvoz iz Italije 
tisuća tisuća Saldo 
Godina tona dinara 9% tona dinara % tis. dinara 
1933 951.989 725.518 21.48% 74.335  458.T89 15.92% + 286.739 
1934 1,093.715 707.578 20.57% 69.184 555.045 15.53% + 242.533 
1935 938.376 672.321 16.68% 53.802 370.806 10.02% + 301.515 
1936 235.458 137.192 3.13% 16.900 101.676 2.49% + 35.516 
1937 687.286 587.067 9.36% 53.152 429.834. 8.21% + 157.238 
Prvih 9 mj. 
1938 396.621 238.747. 8.76% 44.904 306.522 8%  — G6T.TTU 


Poučena sankcijama Italija nastoji još jače smanjiti svoju ekonomsku 
zavisnost od inozemstva. Autarhija postaje glavna težnja talijanske ekonom- 
ske politike. Svoju poljoprivrednu proizvodnju unapređuje i proširuje svim 
sredstvima. U tom cilju počela se je već od 1925. g. provoditi-»žitna bitka« 
čime je započet rad na emancipiranju od uvoza stranog žita. Mnogo jači utje- 
caj autarhičnih tendencija osjeća se u industriji, uslijed čega talijanska indu- 
strija pokazuje iz godine u godinu sve veći napredak. U poređenju sa 1928. 
godinom (100) indeks proizvodnje povećao ne 1937. godine na 108.6. Od svih 
industrijskih grana, mehanička i metalurška industrija pokazuju najveći na- 
predak zahvaljujući velikim državnim nabavkama za naoružanje i javne 
radove. : 
Usprkos dosadanjih uspjeha i nastojanja postavlja se pitanje, da li je 
autarhija za Italiju ostvarljiva. Općenito svaka privredna autarhija ima svojih 
granica, jer privredne prednosti, koje posjeduju samo pojedine države ne mogu 
se uvijek nadoknaditi. Države bez šuma i ruda, bez povoljnih klimatskih i 
drugih okolnosti za gajenje izvjesnih biljaka moraju uvoziti drvo, rude i biljne 
proizvode. Međunarodna razmjena dobara potrebna je ne samo stoga, što su 
Sirovine različito raspodijeljene već i uslijed velike raznolikosti u prirođnim 
i tehničkim uslovima proizvodnje. Prema izvještaju naučnog Kongresa u Bo- 
logni, koji se je održavao polovicom septembra 1938. g. potrebe Italije u žita- 
ricama iznose godišnje 80 milijuna kvintala. Ukoliko žetva ne podbaci Italija 
može vlastitom proizvodnjom podmiriti svoje potrebe u žitaricama. U proiz- 
vodnji masti i mesa usprkos svih dosadanjih nastojanja postoji manjak. Ba 
svojim domaćim stočarstvom Italija može podmiriti 859% potrošnje mesa. Prt 
tome treba uzeti u obzir, da u potrošnji mesa obzirom na broj stanovništva 
stoji Italija od svih zapadnih europskih država najslabije. Potreba drvene 
građe iznosi 5,2 milijuna kvintala, koja se uglavnom dobavlja iz inozemstva. 
Godišnja potreba drva za ogrijev iznosi 41 milijun kvintala, koja se najvećim 
dijelom podmiruje domaćom proizvodnjom. Kada bi Italija htjela podmiriti 
domaćom proizvodnjom i potrebe građevnog drveta, morala bi povećati povr- 
šinu šuma za 700—800.000 hektara, što u dogledno vrijeme nije nikako 
ostvarljivo. 

Glavni uvozni predmeti Italije su: neprerađen pamuk, ugalj, nafta, ben- 
zin, uljarice, drvo, vuna, stoka i. razne sirovine potrebne njenoj industriji. 
Glavni predmeti talijanskog izvoza su: voće, tekstilne prerađevine, metaluršid 


542 


i mehanički proizvođi kao i razni drugi proizvodi njene razvijene industrije. 
Trgovačka bilanca Italije posljednjih godina redovno je pasivna. Jedan od naj- 
glavnijih razloga toj pasivi je povećan uvoz sirovina potreban industriji za 
naoružavanje. 

j Trgovinske veze Jugoslavije s Italijom prirodna je posljedica geopoli- 
tičkog položaja i privredne strukture obiju država. Usprkos reagrarizacije Ita- 
lije i sve jače industrijalizacije Jugoslavije postoje još uvijek široke moguć- 
nosti za međusobnu trgovinsku razmjenu. Najjaču poziciju u našem izvozu u 
Italiju zauzima drvo, jer su obzirom na blizinu i male prevozne troškove 
talijanska tržišta za naše drvo najpovoljnija. Do »Anschlussa« bila je Au- 
strija najjači izvoznik drva u Italiju, ali su se prisajedinjenjem Austrije Nje- 
mačkoj izgledi za placement našeg drva na talijanska tržišta poboljšali. U 
Italiju izvozimo uglavnom drvo za građu, dok drvo za gorivo izvozimo sraz- 
mjerno manje. Godine 1937. izvezli amo u Italiju građevnog drva za 229.9 mi- 
lijuna (112.4),!) a drva za gorivo za 8.49 milijuna dinara (4.27). Daljnju 
važnu stavku u našem izvozu u Italiju čini stoka i živad. Goveda izvesli smo 
1937. za 82.74 milijuna (14.25), teladi za 7.79 milijuna (4.06), konja za 6.99 
(3.70), svinja za 28.96 (0.4), živih kokoši i pilića za 25.47 (8.89), zaklanu 
živađ za 11.84 (6.52), jaja za 14.39 (10.23), i svježeg telećeg mesa za 7.41 
milijuna dinara (1.78). Izvoz stoke u 1938. godini je slabiji, jer je uslijed suše 
u Italiji pala cijena stoci tako, da se uvoz ne isplati. Manjak u stoci, koji na 
taj način nastaje morat će Italija u dogledno vrijeme nadoknaditi pojačanim 
uvozom. Od žitarica izvozimo u Italiju redovno kukuruz; tako amo 1937. go- 
dine izvezli 22.000 tona kukuruza za 21.19 milijuna dinara (3.53). Ukupno je 
Italija uvezla 1937. 126.000 tona kukuruza. Najveći dio kukuruza uvozi Italija 
iz Argentine i Rumunjske. God. 1937. izvezli smo u Italiju i pšenice za 15.03, 
a pšeničnog brašna za 5,69 milijuna dinara. Od važnijih proizvoda, koje izvo- 
zimo u Italiju, treba još spomenuti pasulj, slaninu i svinjsku mast, suhe ovčje, 
kozje, jareče i jagnjeće kože, tupinu, cement, lignit, kalcijev cijanamid, fero- 
krom i druge razne sirovine i polu-prerađevine. 

Glavnu stavku u našem uvozu iz Italije zauzimaju tekstilije. Godine 1937. 
uvezli smo iz Italije raznih vrsta pamučnog prediva za 175.70 milijuna dinara 
(96.36),?) raznih vrsta pamučnih tkanina za 43.67 (21.62), vunenog prediva 
za 13.75 (11.28), vunene tkanine za 8.92 (7.80), sirovu svilu, prediva od vje- 
štačke i prirodne svile za 33.62 (15.60), svilenih i polusvilenih tkanina za 1.44 
milijuna dinara (1.24). Ako se promotre apsolutne i relativne brojke našeg 
uvoza, onda nije teško ustanoviti smanjenje uvoza tekstilne gotove robe, što 
je znak sve većeg udjela domaće industrije u zadovoljavanju domaćih potreba. 
Daljnje važne stavke u našem uvozu iz Italije su riža i južno voće. Riže smo 
uvezli 1937. godine za 44.18 milijuna dinara (32.42), uglavnom u neoljuštenom 
stanju. Limune i naranđe uvezli smo za 21.38 (17.35), ostalog južnog voća za 
2.21 milijuna dinara (0.55). Zatim još uvozimo sumpor, umjetne organske 
boje, pneumatike, razne motore, mašine i sprave, automobile i raznu drugu 
robu. Mogućnosti za povećanje uvoza 1z Italije su znatne. Tako postoji mo- 
gućnost za veći uvoz automobila, riže, raznih mašina naročito za građevnu 
industriju, kemijskih proizvoda i drugu raznu robu Postoji i plan talijanskih 
privređnih krugova, da se Jugoslaviji odobri robni kredit od milijardu dinara 
čime bi se talijanski izvoz u Jugoslaviju znatno povećao. 

Jugoslavija je dne 14. VII. 1924. g. sklopila 8 Italijom trgovinski ugovor, 
koji je stupio na snagu tek 14. XI. 1928. Ugovor je bio zaključen na tri go- 
dine s otkaznim rokom od jedne godine, a važio je nepromijenjen do početka 
1932. godine, kađa je Italija zatražila reviziju uvoznih carina na poljoprivredne 
proizvode. Od 1932. do danas postoji niz naknadnih međusobnih sporazuma, 
kojima se uređuju pitanja carinskih stopa, kontingenata i uvoznih dozvola, 
plaćanja, kliringa i drugih trgovinsko-političkih pitanja. U oktobru 1936. 
stupio je na snagu sporazum između Jugoslavije i Italije radi reguliranja trgo- 


1) Brojevi u zagradi označuju naš izvoz u Italiju za prvih osam mjeseci 
1838. godine u milijunima dinara. 

2) Brojevi u zagradi označuju naš uvoz iz Italije za prvih osam mjeseci 
1938. god. u milijunima dinara. 

vinskog prometa i plaćanja, koja su s time u vezi. Kao osnova za međusobnu 
razmjenu robe prihvaćen je 100% kliring, dok je prije uvođenja sankcija 20% 
jugoslavenskog izvoza u Italiju bilo plaćeno slobodnim devizama. Paritet di. 
nara i lire utvrđuje se sporazumno između jugoslavenske Narodne banke i 
talijanskog nadležnog instituta. Prigodom uvođenja sankcija protiv Italije 
saldo našeg potraživanja od Italije po kliringu iznosio je oko 50 mil. Lit. Te- 
kar 1938. godine likvidiran je taj stari saldo i to ponajviše pomoću državnih 
nabavka. Aktivni saldo kliringa s Italijom na dan 22. XII. 1938. bio je 42 mi- 
lijuna 649.000 dinara. 

Sporazumom od marta 1937. godine osnovan je Jugoslovensko-talijanski 
privredni odbor. Zadaća je odbora, da radi na ojačanju i razvijanju međusob- 
nih trgovinskih veza i da uklanja smetnje primjeni ugovornih odredaba. Od- 
bor se sastaje svake godine. Na svome zasjedanju određuje odbor volumen 
trgovinske razmjene i raspored izvoznih kontingenata za slijedeću godinu. Na 
posljednjem zasjedanju toga odbora 17. XI. 1938. g. predviđeni su za naš iz- 
voz u 1939. godini kontingenti u ukupnom iznosu od 250 milijuna Lit, dok su 
za 1938. god. ti kontingenti iznosili 180 mil. Lit. Prema grupama naš izvoz 
kontingentiranih proizvoda raspoređen je kako slijedi: za drvo 108 mil. Lit., 
za stoku i stočne proizvode 65 mil. Lit., žitarice 40 mil. Lit., a za ostale 
proizvode 37 miljuna Lit. 

Talijanski kapital je relativno slabo zastupan u Jugoslaviji. U posljednje 
vrijeme opaža se veće interesiranje talijanskih financijskih i industrijskih kru- 
gova za investicije u Jugoslaviji. Naročito postoji interes talijanskih građe- 
vinarskih tvrtka za građenje modernih cesta, podizanje hidrocentrala i elek- 
trifikaciju. Neke velike talijanske tvrtke sudjeluju u našim poduzećima kao 
na pr. poznata talijanska tvrtka Astaldi u građevinskoj industriji. Tvornica 
Snia Viscoza namjerava podignuti u Jugoslaviji tvornicu umjetnog pamuka, 
a tvornica Pirelli tvornicu guma. Postoji i plan za podizarije jedne tvornice 
automobila u Jugoslaviji, koji do danas nije međutim pokazao konkretnije 
forme. 

Činjenica je, da današnji opseg jugoslavensko-talijanske trgovinske raz- 
mjene ne odgovara stvarnim mogućnostima. Susjedstvo i privredna struktura 
obiju država omogućuje jaču razmjenu dobara i produbljivanje međusobnih 
privrednih veza. Danas je u vanjskoj trgovini Jugoslavije i ostalih jugoistoč- 
nih europskih država zauzela Njemačka prvo mjesto sa skoro 50% od ukupne 
vanjske trgovine. Prodiranje Njemačke na jugoistok Europe predstavlja opas- 
nost za talijanske privredne interese. Italija je prisiljena izvoziti višak svoje 
industrijske proizvodnje, no kako talijansko kolonijalno carstvo nije, a niti 
će tako skoro biti u stanju apsorbirati taj višak, to podunavske i balkanske 
države predstavljaju za Italiju važna tržišta. Stoga sve jače prodiranje Nje- 
mačke na ta tržišta izazivlje neraspoloženje talijanskih privrednih krugova, 
koji bi željeli zaštiti svoje interese u tome dijelu Europe. Očito je, da osovina 
Rim—Berlin imade više u vidu svoje zajedničke vanjsko političke interese no 
privredne. Uspješna konkurencija Italije na tim tržištima ovisi prvenstveno 
od talijanskih financijskih i kreditno-političkih tendencija, jer pitanje cijena i 
kredita je od primarne važnosti za tržište na jugoistoku Europe. 

Vilko Lehner 


MEĐUNARODNA VIJEĆANJA O ZADRUŽNOM POLJOPRIVREDNOM 
KREDITU 


Poljoprivredno kreditno zadrugarstvo izgubilo je u posljednjoj krizi u 
našoj zemlji znatno od svog ugleda. Razlozi nisu samo specifične naravi, već 
se je pokazala kod mnogih gospodarskih depresija relativna neotpornost za- 
drugarstva, koje inače odlično udovoljava nedaćama i nevoljama malih ljuđi u 
povoljnim godinama gospodarske konjunkture. Kreditni se problemi danas 
tretiraju u svim apstraktnim oblicima, a također čisto bankarski i industrij- 
ski kredit nađoše nova načela i smjernice svoje suvremene politike, dok su 
pitanja agrarnog kredita još velikim dijelom anahronična, neistražena i ne- 
prilagođena novim potrebama. Za rješavanje tih problema ne mogu se po- 
staviti neka opća načela, jer upravo poljoprivreda pokazuje od zemlje da 
Zemlje najveće raznolikosti i osebujnosti. Ali ipak imade nekih zajedničkih 

momenata, kao što i zajedničkih potreba, za međunarodno rješavanje agrarno- 
kređitnih problema. To se je jasno pokazalo pred nekoliko godina prigodom 
pokušaja stvaranja istočno-europskog agrarnog bloka na konferencijama u 
Bukareštu, Varšavi, a naročito na vijećanjima u Stresi, gdje je svuda bilo po- 
stavljeno pitanje agramog kredita kao glavnog instrumenta za promicanje 
poljoprivredne proizvodnje u tim zemljama, a po tome i kupovne snage se- 
ljaštva, koja je silno spala uslijed agrarne krize. 

Obzirom na tu veliku međunarodnu važnost agrarno-kreditnih problema 
potrebno je zabilježiti kao veoma značajnu manifestaciju Prvi međunarodni 
agrarno-kređitni kongres, koji je održan od 18. do 23. oktobra 1938. u Napu- 
lju, a priređen je bio od F. I. T. A. (F6dćration Internationale des Techniciens 
Agronomes) na kojem je sudjelovalo 25 država, a među njima i Jugoslavija. 
Uz razna načelna pitanja o agrarnom kreditu naročita se je pažnja posvetila 
problemima zadružnog kredita. Ova forma agrarnog kreditiranja imađe i za 
našu zemlju naročitu važnost, jer prema Frangešu 53.99% sviju naših zadruga 
otpada na kreditne zadruge, čiji broj u Jugoslaviji iznosi 4.604.1) 

Glavni referat o zadružnom kreditu pripao je Njemačkoj kao zemlji pod- 
rijetla poljodjelskog zadrugarstva. Glavni referat je održao A. W. Trumpf, 
predsjednik Državnog saveza njemačkih poljoprivrednih zadruga, koji je po- 
kušao da dade jedan komparativan pregled o razvitku zadrugarstva u različ- 
nim zemljama, te da iznese glavne karakteristike i osebujnosti zadružnog po- 
slovanja u pojedinim zemljama. Kao karakteristiku zemalja jugoistočne Eu- 
rope istaknuo je državno podupiranje zadrugarstva, što je inače iz osnova 
iprotivno pra-načelu zadrugarske samopomoći. U diskusiji uzeo je učešće i 
predstavnik Saveza srpskih zemljoradničkih zadruga, Davidović, koji je pred- 
ložio projekt, da se pojedinim državama uputi apel, da zakonskim mjerama 
pomognu promicanje zadrugarstva kao najboljeg sredstva za rješavanje ag- 
rarno-kređitnih problema. Barca, predstavnik Rumunjske, istakao je potrebu 
međusobne kolaboracije između kreditnih, proizvodnih i nabavljačkih zadruga, 
& Jančulev, predstavnik Bugarske, prikazao je važnost zadrugarstva za po- 
ljoprivređni razvitak, te je na kraju opisao razne tipove kreditiranja. 

Kongres se je obratio rezolucijom na razne vlade slijedećom molbom: 

1. da učine razvitak zadruga glavnim predmetom(?) svoje ekonomske 
politike i da upotrijebe potrebne mjere (zakonske i propagandističke naravi, 
osnivanjem škola za zadrugarstvo itd.) za što veće širenje zadrugarskog 
pokreta; 

2. da se osnuju središnje kreditne ustanove, koje bi stavljale zadrugama 
potrebita sredstva na raspolaganje i time im olakšale tešku zadaću agrarno- 
kreditne organizacije, ali kod čega bi trebalo očuvati samostalnost zadrugar- 
stva, koja predstavlja najbolje jamstvo za uspjeh i razvitak; 

3. provesti potrebne mjere, kako bi se poljoprivreda posredstvom kredit- 
nih zadružnih organizacija mogla koristiti kreditima notnih banaka, koji pred- 
stavljaju bogato kreditno vrelo s najnižom kamatnom stopom; i 

4. da se poduzmu potrebne mjere, kako bi predstavnici zadružnog pokreta 
mogli učestvovati u vodstvu notnih banaka i time bili u stanju čuvati interese 
zadrugarstva i poljoprivrede. 

Kako vidimo ta je rezolucija bila u glavnom uperena i cilju sticanja što 
većeg učešća u politici državnog intervencionizma, te se je kreditno pitanje 
već na tome prvom kongresu o agrarnom kreditu pomaklo bitno od negdaš- 
njih osnovnih načela samopomoći, štednje i kreditiranja u zatvorenom krugu. 
Naravno, u tom će pogledu polučiti i ova međunarodna konferencija isto 
toliko koliko već obično takove konferencije polučuju, jer je njihova važnost 
više u personalnom kontaktu između predstavnika raznih narođa, nego li u 
njihovu utjecaju na politiku tih naroda, doklegod se pravac ekonomske poli- 
tike ravna prema jakosti i sposobnosti odnosne interesne grupe unutar nacio- 
nalnog gospodarstva. M. Lamer 


1) Otto von Frangeš: Die sozialčkonomische Struktur der jugoslavischen 
Lanđwirtschaft. Berlin, 1937, str. 251. 

EKONOMSKE TENDENCIJE NJEMAČKE NA BALKANU 


Najnovije izjave i putovanja vodećih privrednih i političkih ličnosti do- 
kazuju nam, da balkanske države predstavljaju važan sektor Europe na kome 
se nadmeću ekonomski i politički interesi europskih velesila. Stalno povećanje 
privrednih veza Njemačke 3 državama jugoistočne Europe, novi osmogodišnji 
plan za osvojenje balkanskih tržišta, pa metode njemačke trgovinske politike 
naišle gu na oštar otpor engleskih privrednih i političkih krugova. 


U engleskom donjem domu vodila se velika debata u kojoj je engleski 
podsekretar ministarstva trgovine Hudson održao govor, kojim se oborio na 
njemačku ekspanziju prema Balkanu. Izjavio je, da će Velika Britanija primiti 
borbu s Njemačkom i uspješno je završiti, ako Njemačka ne napusti način 
svoje sadašnje trgovinske politike, koji joj omogućuje isključivi monopol trgo- 
vine na Balkanu. On tvrdi, da Njemačka ne prodaje svoju robu po razumnoj 
cijeni i da će se Engleska suprotstaviti tom konkurentu njegovim vlastitim 
sredstvima. Pod zaštitom svojih klirinških sporazuma i sistema razmjene bez 
novaca Njemačka dolazi sve više u mogućnost da plaća znatno veću cijenu za 
robu iz izvjesnih zemalja, što znači, da jugoistočne europske zemlje proda- 
vaju pretežno svoje poljoprivredne proizvode i sirovine isključivo Njemačkoj, 
pa uslijed toga moraju kupovati njemačke industrijske artikle. Po takvom 
sistemu često se događa, da Njemačka kupuje robu koju ne treba, ali koju 
prodaje dalje na svjetskom tržištu. Tako na pr. Njemačka kupuje po skupoj 
cijeni poljoprivredne proizvode Bugarske i iste prodaje jeftino na svjetskom 
tržištu. Time Njemačka dobiva valutu, a razlika između kupovine i prodaje 
razdijeljuje se na njemačke potrošače u obliku poskupljenih životnih namir- 
nica. S druge strane se često događa, da jugoistočne europske zemlje, za- 
mamljene dobrim cijenama koje je Njemačka ponudila, bivaju zamjenom ob- 
vezatne da kupuju više u Njemačkoj, nego što bi to mogle platiti. Posljedica 
toga bilo je znatno uvećanje kredita, kojeg je Njemačka investirala u zemlje, 
koje su se zadužile. Takav je slučaj s njemačkom industrijom, koja je imala 
800 milijuna kredita u Rumunjskoj i koja je tim novcem kupovala zemlju u 
industrijske svrhe. Danas posjeduje već 65.000 hektara i 200.000 radnika. 


Taj govor naišao je u Njemačkoj na najoštriju kritiku. Tvrdi se, da su 
izvodi Hudsona nelcgični i da njemačka vanjska trgovina nije u nikakvoj 
suprotnosti s interesima država jugoistočne Europe, jer im plaća daleko više 
cijene nego ostale države. Smatra se čudnim, da se Engleska na jednoj strani 
tuži radi tobožnjeg povlačenja Njemačke iz svjetske trgovine radi provođenja 
autarkičnih mjera, dok Hudson istovremeno tvrdi, da njemačka konkurencija 
oduzimlje svaku mogućnost poslovanja. Obujam njemačke svjetske trgovine je 
daleko manji od engleskog i morao bi u neizmjernost porasti da ugrozi Engle- 
sku na svjetskom tržištu. Istovremeno odbija Njemačka kategorički prijedlog 
da obezvrijedi svoju valutu u interesu svoje solidne novčane politike, a naro- 
čito svojih štediša. Njemački privredni krugovi tvrde, da se njihova vanjska 
trgovinska politika osniva na teškim posljedicama reparacionih odredaba i nji- 
hove kreditne politike, koja je pretrpjela slom 1931. godine. 


Neposredno poslije napetosti u njemačko-britanskim odnosima do koje 
je došlo uslijed incidenta s govorom Chamberlaina, koji je stavio Njemačkoj 
neke zamjerke, dolazi predsjednik Reichsbanke Schacht u Englesku u namjeri, 
da se te dvije zemlje zbliže i organiziraju neku saradnju. Sama njemačka 
štampa naglašuje, da već engleski i njemački tvorničari pregovaraju o pita- 
njima koja je Hudson pokrenuo. U engleskom donjem domu bilo je mnogo go- 
vora o jugoistočnoj Europi, pa je ministar trgovine Stanley u diskusiji izjavio, 
da je najbolje rješenje prijateljski sporazum i podjela tržišta, a ujedno je 
jednoglasno izglasano povećanje eksportnog kredita od 50 na 75 milijuna funti. 
Schacht je htio osigurati pristanak na povišenje njemačkog uvoza u Englesku 
za 25%, a isto tako i povećanje uvoza u U. S. A. On je predložio da se taj 
višak plati devizama, a ne putem clearinga. Njemačkoj su hitno potrebne de- 
vize zbog uvoza sirovina iz zemalja s kojima ima ona nema clearinškog spo- 
razuma. Stanoviti dio deviza išao bi za financiranje židovske emigracije, a 
ostatak deviza bio bi isplaćen Reichsbanci. Schacht napominje da bi se taj 

plan morao prihvatiti, kako bi se Njemačka gospodarski spasila, te da je to 
način da se predusretnu ozbiljniji događaji u Europi. 

Engleskoj ne konvenira da bi jugoistočna Europa svojim jakim privred- 
nim vezama s Njemačkom postala interesnom sferom njemačke vanjske po- 
litike. Poradi toga nastoji da na svaki način pojača privredne veze s jugo- 
istočnom Europom, ne toliko iz privrednih koliko iz političkih motiva. Egle- 
ska nastoji da podijeli jugoistočnu Europu na dvije interesne sfere. Konture 
tih interesnih sfera već se predviđaju. U englesku interesnu sferu imale bi 
pripasti o A ova & u njemačku sferu Mađarska, Jugosla“ 
vija i Bugarska: bi se prepustiti Italiji. Time misle Englezi 
ujedno da zaustave proširenje njemačkih interesa na Bliskom Istoku. U Nje- 
mačkoj se za sada s time uopće ne računa, te će se ekonomska borba bez- 
uvjetno nastaviti, tim više što je engleska nepopustljivost nakon povratka 
Edena iz Sjevernih Američkih Država postala još jača. 

Tendencija Njemačke u osvojenju privrednoga područja jugoistočne Eu- 
rope najbolje se odrazuje u njenim dugoročnim investicijama. Tako g. 1945. 
imade biti gotov kanal Rajna—Majna—Dunav. Pored toga ima se do god. 
1944. izgraditi kanal Odra-—-Lata--Dunav, koji će voditi kroz Čehoslovačku i 
nositi gornjo-šleske proizvođe (ruđe) fi" jugoistok, pa će se time pojeftiniti 
veza između Crnoga, te Sjevernog i Istočncg mora za 60%. Na taj način će 
Hamburg, Stettin, Beč i Bratislava imati jeftinu privrednu vezu s Balkanom. 

Zanimljivi su i najnoviji zahtjevi njemačke privredne štampe za revizi- 
jom dunavskog plovidbenog prava izvan njemačkih državnih granica. To na- 
stojanje upereno je protiv Rumunjske gdje je kabotaža — unutarnja plovidba 
— pridržana isključivo državi, te Jugoslavije, gdje imade navodno »teritori- 
jalnih voda« u kojima ne mogu saobraćati njemački brodovi. Nadalje se na- 
stoji već sada pojaćati parobrodarske i ekonomske veze s Hamburgom, koji 
će tek izgradnjom kanalnoga sistema dobiti svoju punu važnost. Odlučeno je, 
da se u 100 mjesta u Jugoslaviji pravi propaganda za hamburšku luku. 


Nedavno je zaključen s Rumunjskom nov sporazum u pogledu rumunj- 
skih izvoznih kontingenata, kojim je utanačeno, da izmjena robe između tih 
dviju zemalja ne smije da padne ispod ranije utvrđenog niveau-a. Između osta- 
log Njemačka se obvezala da će uvesti iz Rumunjske 35.000 vagona pšenice 
(jedan dio ove količine bit će plaćen devizama). Poslovni promet će se po- 
većati na 10 milijardi leja što predstavlja 35% cjelokupnog rumunjskog 
izvoza. . 
U našem izvozu u mjesecu oktobru 1938. g. stoji Njemačka na prvom 
mjestu sa 237,515.000 dinara što iznosi 51% cjelokupnog izvoza. U uvozu je 
također na prvome mjestu sa 133,402.000 dinara što iznosi 35% cjelokupnog 
našeg uvoza. 


Na prvom mjestu grčkoga izvoza u prvih devet mjeseci ove godine stoji 
Njemačka, dalje ju slijede U. S. A. i Engleska, a isto tako i u uvozu. 


ŠALJITE PRETPLATU! 


Oglašujte u ,Ekonomistu“! 

Odmah poslije povratka ministra Funka, čije je putovanje po jugoisteč- 
noj Europi imalo svrhu da zaključi dugoročne trgovinske ugovore, osnovaa 
je na njegovu želju u Beču >»Institut za privredno i konjunkturno ispitivanje 

rivrede jugoistočne Europe«. Pripojenjem Austrije Reichu sve se više oživ- 
ijuje privrednička i posrednička uloga Beča u službi isključivo njemačkog 
kapitala. Već u prošlom stoljeću vršilo je bečko bankarstvo važnu funkciju 
svojim posredničkim financijskim transakcijama u jugoistočnoj Europi. Beč 
je po svome geopolitičkom položaju najprikladnije mjesto za takvu instituciju, 
koja će imati zadaću, da ispituje sve pojave ekonomskoga života jugoistočne 
Europe, kao cijene, radnu i kupovnu snagu, produkcioni kapital i sve one 
momente, koji su važni za konjunkturno ispitivanje. Taj institut radit će za- 
jedno s berlinskim institutom za konjunkturno ispitivanje, a na čelu obih in- 
stituta bit će prof. dr. Wagemann. Ova dva instituta i mnogi ostali od kojih 
je vrijedno spomenuti »Institut za ispitivanje privrede srednje i jugoistočne 
Europe« u Leipzigu, te »Srednjoeuropski institut« u Drezdenu, od kojih prvi 
radi više teoretski, a drugi praktički, imađu biti neki manometar, koji će re- 
gulirati privrednu politiku Njemačke u jugoistočnoj Europi. 


Eventualno ostvarenje zahtjeva za povratak kolonija Njemačkoj nebi 
bilo od osobitog utjecaja na intenzitet vanjske trgovine Njemačke s balkan- 
skim državama. Za vojno-plansku privredu totalitarnih država kolonije imadu 
dvojbenu vrijednost, jer se ne zna, da li će u slučaju rata biti moguća veza 
s metropolom. Vladimir Božić 


STANJE JAPANSKE PRIVREDE I JAPANSKO-KINESKI SUKOB 


Stanje japanske privrede nije interesantno samo s gledišta historije ratne 
privrede, nego ono u sebi još danas krije odgovor na najaktuelnije pitanje na 
dalekom Istoku: hoće li Japan biti u stanju izdržati financijski teret, koji 
mu predstavlja ekspedicija u Kini. Kad bi se danas mogao dati odgovor na to 
pitanje, onda bi se već znala sudbina privrede i trgovine u tom kraju svijeta 
za nekoliko idućih decenija. Japanci su se očito nadali, da će padom Kantona 
i Hankeua Kuomintang prikloniti glavu. Pad Kantona presjekao je Kinezima 
glavnu arteriju, kojom su oni dobivali ratni materijal izvana. Hankeu bila je 
treća kineska prijestolnica, koja je Japancima pala u ruke. Čang Kaj šek za 
sada ipak još nije kapitulirao. Ili su vijesti o primirju bile novinska patka 
ili je on htio da sačeka ishod kineske protunavale na Kanton. Međutim nije 
isključeno, da su se Kinezi unatoč otežane situacije još i dalje odlučili na 
otpor. U tom slučaju oni računaju na jednog saveznika, koji svakako mora 
svaki dan sve više ojačati, a taj saveznik je porast financijskog tereta, koji 
za Japance predstavlja sadašnji rat. Glavne točke na kineskoj morskoj obali 
već su u japanskim rukama. Rat se dakle sve više prenosi u unutrašnjost 
kontinenta, a time naravno rastu i za Japance troškovi snabdjevanja. Uz 
ovaj porast dnevnih troškova govori u prilog kineske taktike zavlačenja i či- 
njenica, da jedna Zemlja relativno siromašna na kapitalu, kao što je to Ja- 
pan, može snositi jednu godinu izvanrednih ratnih troškova, možda je još u 
stanju i u drugoj godini rata skrpiti račune, ali da bi se u trećoj godini već 
morale pokazivati u izrazitijoj formi posljedice neproduktivnog trošenja ma- 
terijala. Ako dakle Kinezi ne popuštaju, oni očito računaju s financijskim slo- 
mom Japana. Međutim ako su oni potcijenili Japan, onda sada uzalud troše 
svoje preostale rezerve u ljudstvu i materijalu te smanjuju mogućnost, da bi 
se u kasnijim godinama mogli u zgodan čas opet okomiti na Japance i uskr- 
snuti staru Kinu. Dva starodrevna carstva igraju va banque, čija je odlučna 
karta japanski budget; ona ima pokazati, tko će se prije iscrpsti: kineske re- 
zerve, materijalne i moralne, ili japanske financije. 


Statistika jedne zemlje, koja ratuje, nije uvijek najvjerniji vodič, pa da 
ne bi došli u priliku da potcijenimo otpornost japanske privrede, mi ćemo 
se najprije poslužiti općim podacima, koje nam pruža jedan izraziti japanofil, 

koji japanski pothvat naziva pravednom odmazdom za nekorektno držanje 
Kine.!) Prema Baletu Japan financira rat iz dva izvora, iz redovitog i iz iz- 
vanrednog budgeta. Iz izvanrednog budgeta se pokrivaju same ratne opera- 
tije, dok redoviti budget u toliko sudjeluje u financiranju rata, što se iz njega 
bokrivaju novi izdaci, koji proističu mirnođopskoj administraciji zbog pove- 
ćane djelatnosti države u cjelokupnoj privredi Japana u vezi s izvanrednim 
stanjem, što ga je rat u samoj zemlji prouzrokovao. 

Izuzev godinu 1928.-29. japanski je redoviti budget od gođine 1924. do 
1932. pokazivao izdatke, koji su neznatno varirali oko 1,5 milijarde yena. Kad 
je Japan zatim počeo igrati ulogu »sile, koja održava red na Dalekom istokue«, 
izdaci redovitog budgeta su počeli osjetljivo rasti i oni su brže rasli nego su 
mogli biti pokriveni povećanim prihodima tako, da su deficiti financirani zaj- 
movima. 'Ti su izdaci 1932.-33. prešli 1,95, a 1933.-34. 2,25 milijarde yena, i 
onda su neprestano rasli tako, da je proračun za 1937.-38. već predviđao iz- 
datke u iznosu od 2,87 milijarde, a završni račun za tu godinu iskazao još 
jedno daljnje povećanje izdataka za 109,4 milijuna yena. Budget za 1938.-39. 
već je doživio tri dodatka općoj sumi izdataka tako, da se on za sada kreće 
oko 3,5 milijarde yena. Izvanredni budget, ili t. zv. »posebni račun za hitne 
vojničke izdatke« otvoren je u septembru 1937. i do 1. III. 1939. u njemu 
su predviđeni izdaci za vojne operacije u visini od 7,4 milijarde yena (kojih 
5 milijarda za suhozemnu vojsku i avijaciju, 1,5 za mornaricu i 0,9 milijarde 
za rezerve). Prema proračunu izvanrednog budgeta ta bi se golema suma 
morala pokriti sa 6,9 milijarde unutrašnjim zajmovima, dok bi se ostatak imao 
nabaviti povećanjem poreza i doznakama s redovitog budgeta. Kako se i de- 
ficitarni redoviti budget ima jednim dijelom pokrivati zajmovima, to proizlazi, 
da japanska privreda mora u kratkom roku apsorbirati goleme iznose državnih 
obligacija. Središnje je dakle pitanje, da li je japanska privreda u stanju za- 
dovoljiti u kratkom roku tu golemu državnu potražnju za štednjom. Balet 
smatra da će japanska privreda moći ispuniti taj zadatak. On smatra, da u 
prilog tomu govori dinamika japanske privrede, koja je pokazala tako nevje- 
rojatan porast u narodnom dohotku. On nadalje smatra, da unatoč sadašnjeg 
rata narodni dohodak nije prestao rasti, i prema tome može zadovoljiti i po- 
jačanu potražnju za štednjom. Od 1903. je po njemu japanski narodni doho- 
dak neprestano rastao, i to od 1,1 milijarde yena na 2,4 u 1915., 7,8 u 1926., 
10,7 u 1830., 12,3 u 1935. i čak na 15 milijarda u 1937. Za zadnju godinu 
prof. Hikijata cijeni narodni dohodak još više, i to na 18 milijarda yena, a 
ako se uzme u obzir još i dohodak Koreje i Formoze, onda pače na 25 mili- 
jarda. Uzimajući da godišnja ušteda iznosi 15% narodnog dohotka, onda ova 
najpovoljnija cifra opravdava nadu na 3,75 milijarde godišnje štednje (od- 
nosno 2,7 samo za japansko otočje). Ova štednja stoji nasuprot jednoj mnogo 
jačoj emisiji državnih obligacija. Prema londonskom »Economistu« Japan je 
1931.-32. emitirao državnih obveznica za 4,5 milijarde yena, a do 1936.-37. ta 
je emisija poskočila na 9,1, 1937.-38. na 10,6 a 1938.-39. ona je čak dosegla 
12,4 milijarde yena, dakle skoro cjelokupnu cifru narodnog dohotka po Bale- 
tovoj procjeni. Profesor Hikijata sam priznaje, da japanska privreda nije u 
stanju odjednom apsorbirati državnu potrebu za kapitalom, te smatra, da će 
se ti troškovi moći likvidirati u toku iduće dvije ili tri godine, kada će se 
po njegovu mišljenju, koliko zbog intenzivne vladine propagande, toliko i 
zbog daljnjeg porasta narodnog dohotka, narodna uštednja najmanje podvo- 
stručiti, a valjda i potrostručiti tako, da će se godišnji potencijal narodne 
štednje podići na 10 milijarda. Toliko treba Japan najmanje godišnje, da po- 
bjedonosno svrši kinesku ekspediciju i izvrši istodobno financiranje petogodiš- 
njeg privrednog plana u Mandžuriji, čije je ostvarenje za Japan isto tako 
važno, kao i pobjeda nad Kinezima. 

. Procjene spomenutih dvaju pisaca svakako ne potcjenjuju japanski na- 
rodni dohodak. Ako se njihove nade ispune, onda će japanska privreda biti u 
stanju tek za nekoliko godina konsolidirati izvanredni konsum socijalnog pro- 
dukta, koji je prouzrokovao kineski rat. Dak se ta prelazna perioda prebrodi 


1) J.C. Balet: L'Economie et les Finances du Japon dans le conflit avec 
la Chine, Paris 1938. 

mora japanska vlada priteći privremenim mjerama financiranja rata. Inozem- 
nim zajmovima ne može se Japan nadati pod sadašnjom političkom konstelaci- 
jom u svijetu, niti može računati na kakav porez na kapital ili opće po- 
visivanje poreza, jer bi to djelovalo deflatorno i smanjilo izglede na po- 
većanje proizvodnje u idućim godinama, s kojim se povećanjem očito računa 
pri sadašnjem trošenju za rat. — Prihodi, koje donose novo osvojeni 
krajevi, naročito carine osvojenih velikih kineskih luka, također za vri- 
jeme rata ne mogu biti dovoljno veliki. Ne preostaje dakle japanskoj 
vladi, nego pribjeći klasičnom izvoru financijskih sredstava svakog rata, 
tj. zaduživanju kod emisionog instituta dok privreda sama ne dostigne 
potreban potencijal štednje. — Ta se mjera zaista već i poduzima, te 
je novčanični opticaj japanske Narodne banke od augusta 1937. do istog mje- 
seca 1938. g. povećao za 25% (na 2.071 milijuna). Ako bi se u međuvremenu 
japanska proizvodnja povećala za isti postotak, ne bi se moglo još govoriti o, 
inflaciji. No stvarnost prilično ukazuje na inflatornu tendenciju u cijenama 
u Japanu. Zbog pomanjkanja službenih statistika »Oriental Economist« sa- 
stavio je indeks proizvodnje, koji daje ovu sliku: indeks proizvodnje potrošnih 
dobara (na bazi 1931.-33. == 100) spao je od aprila 1937. do maja 1938. od 
137,0 na 119,7; iako je istodobno zbog pojačane proizvodnje oružja indeks 
proizvodnje investicionih dobara porastao u istom razdoblju od 194 na 221, 
ipak i londonski »Economist« smatra, da je indeks cjelokupne proizvodnje u 
tom periodu morao opasti, ili da barem u 1938. nije mogao biti viši nego u 
1937., jer je u isto doba sam indeks poslovanja bio spao sa 118,3 na 107,9. 
Ako dakle zbog sigurnosti samo pretpostavimo, da se u toj godini japanska 
proizvodnja nije povećala, onda svakako opći porast niveaua cijena u istom 
razdoblju svjedoči, da je inflatorni razvoj u Japanu već u toku. Od augusta 
1937. do jula 1938. porasle su naime cijene na veliko u Japanu za 30%. Ci- 
jene koštanja života porasle su doduše u istom periodu samo za 16%, no po- 
rast nadnica samo za 5% ukazuje istodobno na smanjivanje realnog prihoda 
i prisilnu štednju kao popratnu pojavu inflacije. To tim više što se prema 
»Economistu« taj porast u nadnicama ima manje svesti na porast prosječne 
nadnice koliko na pojačanu dnevnu djelatnost u strategijskim industrijama. 
Izgleda međutim, da se u Japanu uopće računa s umjerenom inflacijom kao 
sredstvom financiranja rata, i u koliko se razilaze mišljenja, ona se razilaze 
samo u pogledu granica do kojih se u tom pravcu smije ići i do kog niveaua 
se smije spustiti životni standard japanskog žiteljstva. O stvarnoj dubini te 
granice zavisi naravno i izdržljivost japanske vojne privrede, jer što je ona 
niža, to će se veći dio vrijednosti japanske proizvcdnje moći prebaciti na 
ratni budget. Gdje se ta doljnja granica nalazi vrlo je teško prosuditi s našim 
europskim pojmovima elasticiteta narodne privrede, jer japanski remen oko 
pojasa ne samo da je kraći od europskog, nego on ima i više rupa za zate- 
zanje. 

Pored teškoća samog financiranja rata za Japan postoji i poteškoća 
snabdjevanja materijalom, naročito sirovinama, na čiji je uvoz Japan odavna 
bio upućen. Može se kazati, da je nestašica sirovina bio jedan od važnih raz- 
loga zbog kojih su se Japanci dali na osvajanja. Kako se zbog pojačanja stra- 
tegijske industrijske proizvodnje nije mogla istodobno povećati i proizvodnja 
izvoznih industrija da bi se tako povećanim izvozom moglo pokriti pojačani 
uvoz strategijskih sirovina, to je pasiva japanske trgovačke bilance od 130 
milijuna u 1936. porasla na 636 milijuna yena u 1937. godini. U 1938. godini 
zahvaljujući prisilnom smanjenju uvoza za 34%, ima se očekivati smanjenje 
pasive, no kako se to smanjivanje uvoza u glavnom vršilo nad potrošnim 
dobrima, a ne na momentano potrebnijem uvozu strategijskih sirovina, to opet 
i ova mjera mora imati svoje reperkusije na razvoj realnog prihoda žiteljstva. 


Poteškoće s kojima se Japan mora boriti na privrednom sektoru velike 
su, ali s druge strane mi smo za sada naučeni, da nas Japan može još izne- 
naditi. Dr. V. Pertot (Beograd) 

Književni prikazi 


TOMAŠEVIĆ JOZO: NOVAC I KREDIT. S predgovorom Dra. Ive Belina, vice- 
guvernera Narodne banke. Zagreb 1938. Str. 479. Cijena Din. 100. 


Nacionalna ekonomija kao znanost je u svakoj pojedinoj zemlji više od- 
raz njene specifične strukture i gospodarskog razvitka nego li nekih općeni- 
tih narodno-gospodarskih zakona i smjernica. Samo zemlje na vrlo visokom 
stupnju gospodarskog razvoja mogu si priuštiti strogo teoretsko tretiranje 
apstraktnih ekonomskih problema, koji sačinjavaju kvintensencu mnogostru- 
kosti i zamršenosti empirijske zbiljnosti. U zemljama s nižim stupnjem raz- 
vitka je potreba za tretiranjem praktično-aktuelnih problema tako prijeka, 
da onaj uski krug ekonomista, koji posjeduje interes i talenat ni ne dospijeva, 
da drži vagu s općom teorijom u drugim zemljama, jer je preopterećen s po- 
trebama svoje nacije, a niti ne bi naišao u okviru svoje zemlje dovoljno inte- 
resa ni razumijevanja. 

Takav je slučaj i s našom nacionalnom ekonomijom, koja je tekar pred 
nekoliko decenija izašla iz okvira feudalno-kmetske i graničarsko-fiziokratske 
ekonomije, te je prema tome i po svojim radovima i po svojim zastupnicima 
još veoma slaba. Naši prvi ekonomisti morali su odgovoriti na najhitnije pro- 
bleme naše sredine, a to su bili agrarno-politički, te je u tom pogledu i naša 
literatura najobilnija, iako joj manjka jcš strogo-naučna teoretska obrada, 
upravo poradi nepovezanosti s općom teorijem poljoprivredne ekonomije. 
Kreditno-novčarski sustav je u smislu kapitalističke ekonomije kod nas još ve- 
oma mlad, te je i literatura s time u vezi još nerazvijena, osim nekoliko po- 
jedinačnih radova, među kojima se upravo ističu analize Dra. Belina iz vre- 
mena prije njegove službene preopterećenosti. Međutim u našoj se je litera- 
turi teško osjećao manjak jednog sintetičnog djela o kreditno-novčarskim pro- 
blemima s obzirom na organizacionu formu banaka i bankovnih poslova, kao 
što i moderne teorije o kreditu i novcu; postoji nekoliko općih udžbenika o 
narodnom gospodarstvu i o pojedinim granama ekonomske politike, ali upravo 
o kreditno-novčarskim problemima, koji predstavljaju središnji ekonomski 
problem sadašnjice, manjkalo je kod nas jedno opće djelo. Ovu je prazninu 
dostojno ispunio Dr. Jozo Tomašević sa svojom opsežnom knjigom o »Novcu 
i kreditu«. 

Svoj prikaz započinje historijsko-sociološkom analizom razvoja novca od 
njegovih najelementarnijih oblika (uzimajući kod toga u obzir razvoj našega 
hrvatskog novca) te postepeno prelazi do sve kompliciranijih i apstraktnijih 
oblika današnjih novčanih substituta u formi mcđernog kreditnog sistema. 
Prikazujući valutarne sisteme naročito je kritički obrađeno gledanje na va- 
lutu na bazi zlatnih podloga i zlatnih deviza, a taj cijeli dio je protkan teo- 
retskim opažanjima i diskusijom dvojice prominentnih engleskih ekonomista J. 
M. Keynesa i R. G. Hawtreya. Ustrojstvo emisionih banaka promatra u uskoj 
vezi s promjenama strukture ekonomskog i socijalnog poretka i stoga zaba- 
cuje krutost pravila o načelima reguliranja emisione djelatnosti, jer notne 
banke imadu biti također prilagodljiva sastavna čest našeg promjenljivog 
svijeta, a njihova krutost škodi njima samima i narodnom gospodarstvu kao 
cjelini. Opsežno je obrađena djelatnost naše Narodne banke i valutne politike, 
gdje je naročito kritički osvijetlio nepravednu zamjenu dinarskih novčanica za 
krunske, kao što i namjerno službeno manipuliranje u cilju slabljenja krune. 
U slijedu događaja obrađeni su pojedini periodi naše inflacije, deflacije i za- 
konske stabilizacije dinara. U ovom bi se sklopu moglo jedino prigovoriti, 
što nije dovoljno obrađena kreditna politika Narodne banke obzirom na kre- 
đitiranje pojedinih krajeva države, naročito Hrvatske (Vidi o tome R. Bića- 
nić: Ekonomska podloga hrvatskog pitanja, Zagreb i Split 1938, i stariju, all 
još uvijek aktuelnu analizu od Dra. Belina: Zvanične izjave o kreditnoj poli- 
tici Narodne banke, Nova Evropa, august 1930.) 

U poglavlju o kreditu polazi ponovno Tomašević historijskim putem tako, 
da konačno završava kod modernih pojava kredita i kreditnih teorija. U vezi 
sa specifičnostima kreditne funkcije u svakoj pojedinoj zemlji oblikovane su u 

pojedinim zemljama i banke, kao posrednici kredita, na drugi način. Kao 
osnovna obilježja našega bankarstva ističe njegovu heterogenost, relativno 
velik broj bankovnih institucija, univerzalnost u poslovanju, te decentralizira- 
nost i neorganiziranost. On smatra kao naročit nedostatak zdrave bankarske 
politike što kod nas nije razvijen tip sigurnog instrumenta kratkoročnog pla- 
siranja. Kritizira neadekvatnu intervencionu djelatnost Narodne banke kod 
nastupa naše bankarske krize, kad su jedino kod nas bile banke prepuštene 
same sebi, a intervencija Narodne banke je nastupila prekasno, kad je već 
izbila panika. Tomašević osuđuje što je Narodna banka nastojala održavati 
stabilnim valutni niveau umjesto kreditnog aparata, kojem se imađe priznati 
prvenstvo. 


Teoretski je nainteresantniji onaj dio knjige, koji govori o kupovnoj 
snazi novca. Tomašević zabacuje i objektivističku i subjektivističku školu o 
vrijednosti, te se postavlja na danas veoma rašireno načelo prvenstva cijene 
pred vrijednošću i derivativnog izvođenja vrijednosti pojma cijena. Ali ipak 
se kroz njegovu čitavu analizu vidi jasno njegova priklonjenost subjektivi- 
stičkoj školi, naročito teoretskom stavu profesora Bilimoviča, te on i u svojoj 
analizi stalno operira elementima te škole. šteta je samo što nije dublje za- 
dro pod kožu tog neobično interesantnog i osnovnog filojofsko-ekonomskog 
problema, ali naravno to već samo po sebi iziskuje zasebnu obrađu. — Nauku 
o kupovnoj snazi novca zasniva na kvantitativnoj teoriji vrijednosti i to u nje- 
nom profinjenom savremenom ruhu, obrađujući s većom pomnjom Fisherove 
jednadžbe i kembriđsku formulaciju kvantitativne teorije novca. Monetarno-ko- 
njunkturno stanovište nalazi također svoje mjesto u njegovu sustavu, a pri 
koncu poglavlja obrađuje neke osnovne pojmove o inflaciji, deflaciji i refla- 
ciji, što je veoma zgodno za udžbenik, ali je već zapravo teoretski obuhva- 
ćeno u pređašnjim izvodima. Zaglavak knjizi čini prikaz formiranja deviznih 
tečajeva, transfera i intervalutarne vrijednosti novca. 


Budući da je knjiga pisana lako tekućim, jasnim i interesantnim stilom, 
dobro će poslužiti studentima političke ekonomije, koji se žele uputiti u sa- 
vremeno stanje novčano-kreditnih sustava i teorija Upravo u tome što je 
“Tomašević svojom knjigom unio u našu literaturu često po prvi puta imena 
glavnih inozemnih teoretičara, stiče njegova knjiga naročitu odliku. Ujedno 
treba još jednu njegovu zaslugu istaknuti, a to je, da je našu ekonomsku 
literaturu obogatio s nekoliko uspjelih novih stručnih izraza i kovanica. Mo- 
guće da nije svuda došao do dovoljnog izražaja piščev vlastiti kritički stav, 
ali on si je u prvome redu preduzeo prikazivalačku ulogu. Time je stekao 
objektivnu, sigurnu i fundiranu osnovu za svoj vlastiti rad i buduću kritičku 
izgradnju vlastitog sistema, tim više što mu se pruža odlična prilika na nje- 
govim sadanjim studijama kao pitomcu Rockefellerove Fundacije — na jed- 
nom od najvećih žarišta savremene ekonomije — na Harvardskom sveučilištu 
u Sjedinjenim Državama. Dr. Mirko Lamer 


KOŠAK VLADIMIR: DIE BANKMASSIGE FINANZIERUNG DER JUGO- 
SLAVISCHEN INDUSTRIE. Neue Kreditwirtschaftliche Abhandlung. Heraus- 
geber: Prof. Dr. Wilhelm Kalveram. Frankfurt a. M. 1938. Str. 121. Cijena 
Din 100. : 


: Poslovno gospodarsko tretiranje ekonomskih problema je kod nas još 
daleko slabije razvijeno od narodno-gospodarskog, jer je poslovno-gospodarsko 
gledanje ekonomskih problema uopće mlada znanstvena grana. Košakova 
frankfurtska disertacija je prvi takav pokušaj da se sistematski i kritički 
obuhvati bankarske probleme Jugoslavije pod vidom  poslovno-gospodarske 
perspektive. Već svojom diplomskom radnjom o istome problemu (1930) ste- 
kao je pionirsko mjesto u pogledu istraživanja inozemnog kapitala u našem 
bankarstvu, te se je i moj rad u knjizi »Weltwirtschaftliche Verflechtungen« 
osnivao, obzirom na bankarstvo, ponajviše na Košakovim istraživanjima, a 
taj su put kasnije nastaviti i dotjerali dr. Ćurćin i profesor Vladimir Rozen- 
berg. U vezi s njegovim predradnjama, poglavito o inozemnom kapitalu u 
jugoslavenskim bankama, s raznih je gledišta dalje obrađeno i ispitano. .Pre- 
ma. Košakovoj analizi, problem inozemnog kapitala je tek samo jedan oblik 

financiranja naše industrije, jer banke igraju predominantnu i odlučujuću 
ulogu u financiranju naše industrije tako, da se može u tom pogledu prema 
piscu govoriti o »Verbankung der Industrie«. 

Uvodno iznosi glavne karakteristike i razlike između bankarstva u poje- 
dinim krajevima Jugoslavije, kod čega ističe rasparčanost srpskog bankarstva, 
koje se ne bavi samo tipičnim bankarskim poslovima, već imade karakter uni- 
verzalnosti i naročito je bilo povezano s robnim poslovima, kao što to već 
odgovara primitivnom i naturalnom tipu srpske narodne privrede. Ističe znat- 
nu razliku između šest glavnih velebanaka (Prva hrvatska štedionica, Jugo- 
slavenska banka, Union banka, Ljubljanska kreditna banka, Opće bankarsko 
društvo, Srpska banka) i ostalih kreditnih ustanova. Vlastiti kapital ovih 
šest velebanaka predstavlja četvrtinu vlastitog kapitala u čitavom jugoslov. 
bankarstvu, a tuđa sredstva tih banaka predstavljaju četiri desetine sviju tu- 
đih sredstava u jugosl. bankarstvu. Analizom likvidnosti pojedinih bankovnih 
grupacija dolazi Košak do zaključka da »gotovinska likvidnost« (Barliquidi- 
tšt), a još više »mjenična likvidnost« (Wechselliquiditit) velebanaka stoji 
daleko ispod prosjeka ostalih banaka. U samoj krizi pokazalo se je, da su 
industrijski krediti mnogo više likvidni, nego li se je to pretpostavljalo i nego 
što se to običnotvrdi. Analizom bilanci pojedinih banaka i industrijskih 
poduzeća istražuje detaljno likvidnost kao što i pojedine tipove financiranja 
i njihove karakteristike. Naročitu pažnju posvećuje problemu »rokovnog dispa- 
riteta« (Fristendisparitat), koji se sastoji u tome, da banke primaju kratko- 
ročne i lako pokretljive depozite, te time onda financiraju dugoročne indu- 
strijsške investicije. Problem  rokovnog dispariteta rješavaju banke svojom 
transformacionom djelatnošću, što je zapravo njihova glavna uloga, a u svrhu 
uklanjanja eventualnih poremećaja predlaže pisac prema Schmalenbachu tzv. 
»transformacione rezerve« odnosno »likviditetne rezerve«, kao što su već pri- 
hvaćene u modernom bankovnom zakonodavstvu mnogih država. I projekt 
našeg bankovnog zakona to prihvaća, ali visina rezervi, kako je normirana u 
$ 15. je previsoka za zemlju još tako niske akumulacije kapitala. Ograniče- 
nost našeg tržišta kapitalom je glavnim razlogom da se ni ne mogu razviti 
adekvatne forme industrijskog financiranja (na pr. kontokorentni kredit). 
Stoga i postavlja Košak kao opće pravilo »je schwicher in einem Lande der 
Kapitalmarkt, um so st&rker der Einfluss der Banken auf die Industrie« 
(str. 110). 

Drugo vrelo industrijskog kredita, koje je igralo značajnu ulogu za iz- 
gradnju naše industrije jesu inozemni kapitali. Košak prikazuje pojedine ino- 
zemne grupacije u našem bankarstvu kao što i industrijska poduzeća, koja 
pripadaju tim bankama ili su po njima financirana. Daljnji pregled nam po- 
kazuje sveukupnu našu industriju koja spada u domenu financijskog kapitala. 
Veoma. je interesantan dio, koji opisuje personalne veze između predstavnika 
banaka u raznim poduzećima, kao što i razne oblike međusobne povezanosti 
pojedinih grupa putem osobnih odnosa, te taj dio predstavlja prvi pokušaj 
naše bankovne sociologije, koji bi pisac svojim velikim iskustvom mogao ja- 
mačno i dalje izgraditi. I mnoga ostala mjesta daju dovoljno podstreka za 
daljnje izučavanje i produbljivanje naših bankarskih problema, kojima se na- 
kon posljednje bankovne krize ukazuje umjesto više, upravo manje pažnje, 
koliko sa stanovišta naše državne ekonomske politike, također i manje sa sta- 
novišta naše stručne štampe i pojedinih istraživača. Košak je svojom studijom 
udario temelj i dao glavne smjernice za produženje takova rada. 


Dr. M. Lamer 


HROVAT LIDIJA TATJANA: ARBEITS- UND LOHNVERHALTNISSE IN 
JUGOSLAVISCH - SLOVENIEN. Limburg an der Lahn 1938, str. 122. 


Nema sumnje, da si je autorica izborom ove teme, koju obrađuje u 
formi doktorske disertacije, postavila dosta tešku zadaću, koja sastoji u tome, 
da iz općih radnih i nadničnih odnosa u Jugoslaviji izluči one, koji se odnose 
samo na Sloveniju. Teškoća te zadaće sastoji u tome, što su radni odnosi, 
koji se danas sve to više reguliraju zakonskim propisima, pretežno uniformnog 
karaktera te se odnose na cijelu državu, pa su formalna odstupanja nemo- 

guća. Nadalje i propisi privrednog prava, koji su općenitog karaktera, uvje- 
tuju razvoj prema izvjesnom pravcu i kapacitetu, pa je nešto specifično i u 
tom pogledu teško moguće. Ono što je moguće nalazimo u većem intenzivira- 
nju radnih odnosa, boljem organizatornom duhu i povoljnijim nadnicama, pa 
je to autorica i istakla potcrtavajući istodobno nedostatke na odnosnom po- 
dručju. Uza sve to se teškoća, koju smo gore istakli, pokazuje — sada jače, 
sada slabije — u cijeloj raspravi, pa se autorica u nedostatku specifičnih po- 
dataka za Sloveniju služi podacima, koji se odnose na Jugoslaviju uopće. Pa 
ipak razumijemo izbor ove specijalne teme: autorica ju je izabrala kao dijete 
onoga kraja, iz kojega potječe, a budući da je djelo štampano na stranom je- 
ziku ne može općeniti prikaz radnih i nadničnih odnosa u Jugoslaviji biti na 
štetu zdravog razmatranja parcijalnih odnosa na tom području. 

Sama obradba materijala vrlo je dobra. Primjećujemo tek, da je poglav- 
lje »Osnovi slovenskog gospodarstva«, koje ima za zadaću da u sažetom ob- 
liku prikaže politički razvoj Slovenije, zatim njezine prirodne i socijalne uvjete 
za razvoj slovenskog gospodarstva, nešto odviše naglašeno naročito u pore- 
đivanju s ostalim krajevima, no kako to poglavlje nije bitno za obradbu same 
teme, već mu je karakter samo informativan (za inozemstvo), ne ćemo se po- 
tanje upuštati u njegovo kritičko raščinjanje. Rasprava je inače obilno doku- 
mentirana statističkim podacima i tabelama, pa s te strane predstavlja ne 
samo vrijedan rad, nego i lijep prilog slovenskoj socijalnoj literaturi. 

Dr. Fr. Hrajčević 


ALLEN G. C.: JAPAN, THE HUNGRY GUEST. Allen & Unrvin Ltd. London 
1938. str. 261. 


Među šarolikim i raznolikim aspektima japanskog života, razvitak ja- 
panske industrije pruža živu sliku europskoj naučnoj radoznalosti. U šest de- 
cenija Japan se razvio od srednjovjekovne ekonomske organizacije do indu- 
strijske sile. U prvoj polovini te ere su udareni osnovi suvremene industrije 
pod okriljem državne vlasti. Poslije toga, oko 1900, industrija se sve više 
oslobađa toga tutorstva i razvija se na liniji europske industrije ne samo u 
racionalizaciji i tehničkom usavršavanju, nego i u odabiranju proizvoda. Zad- 
njih 10 godina razvija se opet u sferi jačanja državnog utjecaja. Ovo najno- 
vije pomjeranje u industrijskom razvoju Japana i probleme, koji su se poja- 
vili posljednjih godina u čitavom ekonomskom životu ove zemlje, razmatra u 
svojoj knjizi o Japanu profesor ekonomskih znanosti na sveučilištu u Liver- 
poolu,, G. C. Allen. On je naročito pozvan za ovaj posao, jer ne samo da 
je na području industrijske organizacije dao opće cijenjena djela, nego do- 
bro poznaje sam japanski život i prilike. Od 1922.—25. g. bio je profesor na 
višoj trgovačkoj školi u Nagoyi, a 1936. g. bio je na čelu misije za prouča- 
vanje japanske industrije ponovno u Japanu. Rezultat prvog boravka, uz mno- 
gobrojne ostale rasprave, bila je knjiga: Modern Japan and problem. 

Allen naročito upozoruje na činjenicu, da su poljodjelstvo i obrt još uvi- 
jek temelji japanskog ekonomskog života, makar da su ove u posljednje doba 
ugrožene u svome položaju. Različiti stadiji ekonomskog razvitka nalaze se 
na okupu jedan pored drugoga, ali glavni problem je ipak u odnosu industrije 
i poljoprivrede. Ova posljednja je zadnjih par godina štetovala u korist prve. 
Glavna kultura obrade zemlje je riža, a glavno vrelo zarade japanskog se- 
ljaka je gajenje svilene bube. No kako su velika većina seljaka zakupnici, koji 
moraju do 50% svoje ljetine davati vlasniku zemlje, pa kako je izvoz svile 
naglo pao, to je i onako nezavidan položaj seljaka još pogoršan. A i ostala 
vrela dohotka seljaka, naročito povremeno zaposlenje u tvornicama, nalaze 
se u stadiju opadanja. Dugovi seljaka su veliki, prosječno 800 yena (1 yen = 14 
din.) po gazdinstvu, a porezi i takse odnesu godišnje pola prihoda seljačkog 
imanja. S povećanjem životnog standarda se uglavnom koristilo gradsko sta- 
novništvo, dok je seljaštvo i dalje sačuvalo ne samo tradicionalni način ži- 
vota, nego i stare metode obrađivanja i rada. Nije stoga čudo, kaže autor, da 
glavna opasnost socijalnog nemira u Japanu leži u seljačkom staležu, i da 
prema tome glavna pažnja vlasti mora biti upravljena prema njemu. 

Druga crta japanske ekonomske strukture leži u mnogo većoj važnosti 
obrta, nego u zapadno europskim industrijskim Zemljama. Polovica zaposle- 

nih osoba u industriji radi u radnjama s manje od pet osoba. Oni se naročito 
bave proizvodnjom hrane, odjeće i artikala svakodnevne upotrebe, jer ove 
stvari moraju odgovarati tradicionalnom japanskom ukusu, te se ne mogu 
proizvađati na veliko. Ali ovi obrtnici igraju važnu ulogu i u ponekom vele- 
obrtu, kao na pr. svilarstvu, koji je razvijen po sistemu nakladništva (Ver- 
lagssystem). Nekoji proizvodi moraju tako proći kroz ruke od tridesetak raz- 
nih obrtnika dok se kao gotova roba za prodaju mogu predati veletrgovcima, 
koji financiraju čitav proizvodni posao. Dok se obrt na malo bavi proizvod- 
njom gotovih dobara za potrošnju, dotle se veleindustrija bavi proizvodnjom 
kapitalnih dobara. Ove industrije, organizirane po najmodernijim načelima 
kapitalističke privrede, u najvećem su kontrastu prema općem narodnom pri- 
vrednom životu. 

No pomanjkanje kapitala i njegova neravnomjerna podjela osjećaju se 
veoma nepovoljno. Uz tri momenta, koja su u zadnje vrijeme mnogo dopri- 
nijela rascvatu japanske industrije: jeftina radna snaga, racionalizacija podu- 
zeća i pad intervalutarne vrijednosti yena, pogodovala je koncentraciji velein- 
đustrije socijalna struktura zemlje i potpora vlasti. Dok je obzirom na teh- 
ničku jedinicu važan obrt na malo, dotle je s komercijalnog i trgovačkog gle- 
dišta on tek dio velikog poduzeća. U koliko dolazi u japanskom ekonomskom 
životu do socijalno-ekonomskih sudara, on više izrazuje različite načine života 
i gledanja na svijet, nego konkurenciju u ekonomskom smislu te riječi. Nape- 
tosti, odatle proizašle, ogledale su se u političkom životu i utjecale na stav 
države. Da su najnoviji događaji na Dalekom Istoku u velike refleks toga sta- 
nja, profesor Allen to pokazuje u zadnja dva poglavlja svoje knjige. Kakovo 
je danas stanje u Japanu, najbolje ilustriraju nastojanja da se u inozemstvu 
mjesto imena Japan udomaći riječ Nipon, da se ukaže na osobitost japanske 
rase i naročito dostojanstvo njena podrijetla, da se sav ekonomski život pod- 
vrgne strogoj državnoj kontroli, da se vojnim vlastima dade prvo mjesto u 
upravi države. Svime time se samo zaoštruje stari problem: kako održati rav- 
notežu između ekonomske i političke ekspanzije i bilance plaćanja? Važno je 
pitanje: kakovog će efekta biti ta diskrepancija za ekonomsko stanje zemlje, 
izmoždene skupim i dugotrajnim ratovanjem ? 

U ovoj knjizi nalazimo puno oštroumnih opažanja i s područja, koja nisu 
u neposrednoj vezi s ekonomskom strukturom, napose socioloških rasčinja- 
vanja položaja zemlje. Prof. Allen s kriticizmom ističe ovu najnoviju razvojnu 
fazu u povijesti Japana, koja je okrenula sasvim drugim putem nego što se 
moglo u periodi nakon rata zaključiti, a čija je nastojanja i obrise autor s 
mnogo simpatija opisao u svojoj prvoj knjizi. Jasnoća i lapidarnost autorova 
razlaganja uz njegovo poznavanje predmeta doprinosi zanimljivosti i adekvat- 
nosti obrađene teme. Dr. Zi. Gašparović (Liverpool) 


ROGERS JAMES HARVEY: CAPITALISM IN CRISIS. Yale University 
Press, New Haven 1938. 


Najveći dio američke ekonomske literature poslije svjetskog rata sastoji 
se s jedne strane iz iscrpnih monografija o pojedinim problemima, koje su fun- 
dirane 8 masom statističkih podataka, a s druge strane iz čistih teorijskih 
radova, koji su zasnovani na premisama često vrlo dalekim od realnoga ži- 
vota. U radovima prvoga tipa statistike se često »friziraju« odnosno tako 
konstruiraju da bi mogle da »dokažu« ono što autor hoće, a u drugom slučaju 
ekonomski se proces tako pojednostavi i interdependencija ekonomskih faktora 
tako konstruira, da autorov teorijski sistem predstavlja logičku cjelinu. Stu- 
dirajući takvu literaturu, što je svakako vrlo korisno i nezaobilazno, ali iskre- 
no rečeno u mnogo slučajeva silno dosadno, čovjek često osjeti potrebu za 
nekom općom i realnom životu blizom slikom i interpretacijom ekonomskoga 
procesa. Ta se potreba javlja naročito onda ako ekonomski sistem kao takav 
pokazuje izvjesne znakove kronične bolesti. I kao što je bilo nazad nekoliko 
godina u Njemačkoj i Francuskoj, tako se sada u Sjedinjenim Državama Ame- 
ričkim počinje pojavljivati literatura o krizi kapitalizma, o njenim glavnim 
razlozima i o sredstvima za terapiju. Knjiga 'T. W. Arnolda »The Folklore of 
Pa koja obrađuje tu temu, doživila je na pr. u nekoliko mjeseci 7 

ja. 

Ovakova generalna interpretacija je u Sjedinjenim Državama sada pri- 

jeko potrebna da bi se u stvari razumjela revolucija, koju za američki po- 
ltički i ekonomski život znači perioda Rooseveltove administracije. Ono što 
je. Roosevelt proveo, iako djelomično suzbijano opozicijom velikoga kapitala 
i presudama Vrhovnog Sudišta, predstavlja revoluciju u sistemu, koji se do 
tada smatrao normalnim, tipično amerikanskim i jedino spasavajućim, u si- 
stemu, koji se mora karakterizirati kao američki kapitalizam u ekonomskom 
i američka demokracija u političkom smislu. Taj američki kapitalizam i ame- 
rička demokracija davali su pojedincu najveću moguću mjeru individualne 
slobode, ali ta je sloboda stvarno bila tim veća u koliko je pojedinac bio 
materijalno bolje situiran.. Liberalizam, u kojem je dužnost države bila da 
čuva mir i pravni poredak, značio je u stvari povlašćivanje jače strane u 
procesu konkurencije. A nakon pobjede u utakmici jači nije mario za drugo, 
nego da reguliranjem ponude i potražnje, tj. koristeći svoj monopol, izvuče 
što je moguće veću monopolsku rentu. Sve veće proširenje monopola i sve 
efikasnija tehnika njihove organizacije dovelo je do toga, da u Sjedinjenim 
Državama tzv. »>60 familija« kontrolira toliki dio nacionalnog imetka, da 
njihov »štrajk« znači paraliziranje nacionalne ekonomske djelatnosti. I tako 
je u stvari kapitalizam, koji u svojoj čistoj kulturi ima vrlo mnoge dobre 
strane i regenerativnu moć, potpuno izobličen i to već odavno. A nosioci i 
glavni korisnici toga izobličenoga kapitalizma grčevito se bore da očuvaju 
svoje pozicije protiv Rooseveltove politike, koja reformama hoće da spasi ono 
što je dobro i u kapitalizmu, a to je prvenstveno privatna inicijativa i poli- 
tička sloboda pojedinca. 
; U ovoj knjizi prof. Rogers, koji je od 1933. do 1937. godine bio privatni 
Rooseveltov savjetnik za valutna pitanja, analizira glavne elemente krize 
američkog kapitalizma 1 predlaže izvjesna sredstva za terapiju. Po njemu su 
glavni uzroci te krize: 

1) krutost cijena najvećeg broja artikala u prometu kao posljedica mo- 
nopolske organizacije producenata i njihova nastojanja, da što bolje iskoriste 
svoj monopolski položaj uz pripravnost, da rađe smanje proizvodnju na mini- 
mum nego da snize cijene; 

2) disproporcija između investicija i tekuće štednje, tj. tezauriranje ka- 
pitala sa strane poduzeća banaka i publike čim se ukažu veće teškoće u pri- 
vredi, a ta ih okolnost zapravo znatno pojačava; 

3) zahtjev da se godišnje izravnava budžet, što u doba prosperiteta sti- 

imulira još jači i opasniji boom, a u doba depresije još jače pogoršava de- 
presiju; 
; 4) »štrajk« privatne inicijative, tj. njena nesaradnja s javnom rukom, da 
se zajedničkim silama što brže i bolje uravnoteži privredni život i tako omo- 
gući za najveći broj ljudi i najduže vrijeme najveće moguće blagostanje. U 
borbi privatnih velikih interesa, koji kontroliraju veliki dio štampe, imaju na 
raspoloženju radio i druga sredstva propagande, protiv javne ruke upotreblja- 
vaju se sva moguća sredstva, a u prvom redu poigravanje sentimentom ame- 
ričkog građanina govoreći mu, da se u »Bijeloj kući« vlada po principima 
komunizma, fašizma itd., da je sadašnji način vladavine nemoralan, jer je 
tiranski i protiv tradicija američke nacije itd. itd.; 

5) stalno raspirivanje straha od inflacije i od posljedica porasta držav- 
noga duga, koji predstavlja »hipoteku« na iduće generacije, a sada služi za 
održavanje vladanja navodno protiv američke tradicije i interesa američkog 
građanima; i 

6) nove tendencije stvaranja »carina« između pojedinih saveznih država 
unutar Sjedinjenih Država, da bi se došlo do novih prihoda i zaštitili lokalni 
interesi. 

Prof. Rogers smatra, da je svaki od ovih elemenata pojedinačno a la 
Iongue u stanju da uništi ono što on smatra pozitivnim američkim kapitaliz- 
mom. Iako je slika nepotpuna ipak daje najglavnije elemente krize američkog 
kapitalizma, ali je vrlo teško vjerovati da će se te zle strane uskoro i uopće 
da eliminiraju. On na pr. predlaže politiku fleksibilnosti cijena, a održavanja 
volumena zaposlenja, preporučuje da se kapital ne tezaurira nego investira [ 
u doba kad su izgledi na profit vrlo slabi ili nikakvi. Traži da se u depresiji 

pojačava državne rashode financiranjem javnih radova, dijeljenjem subvencija 
itd. kako bi se pariralo zle posljedice tezauriranja kod privatne privrede, pa 
tako održao volumen zaposlenja a time i narodno blagostanje na stabilnom 
niveau-u. U pogledu odnosa između javne ruke i privatne inicijative predlaže 
saradnju, što iskreniju i potpuniju. Tehničke mogućnosti povećanja blagosta- 
nja tako su velike kako nisu nikad bile i treba saradnjom javne ruke i pri- 
vatne inicijative nastojati da se što bolje iskoriste za što veći broj građana. 
U pogledu »carina«, koje su zavele pojedine savezne države, jasno je, da pred- 
laže njihovo ukiđanje. 

Rooseveltova era dovela je do takvoga miješanja države u privredni život 
kako to nije nikada bio slučaj u Sjedinjenim Državama. No bez toga se danas 
ne može ni da zamisli privredni život, a do intervencije države nije došlo iz 
razloga što se Roosevelt htjeo da igra diktatora, nego što je to bila prijeka 
politička, socijalna i ekonomska nužda i ako se sutra još jače pogoršaju pri- 
like u američkom privrednom životu, možda će današnji najveći opozicionalci 
našjprvi tražiti da im država pomogne. Takvi su ljudi. Ali zadaća je čitave 
nacije da se narodna privreda tako organizira da A la longue vrši najbolje 
svoju funkciju, tj. omogućuje najveće narodno blagostanje. Kako danas 
stvari stoje, da bi se to postiglo, mora se u ekonomski život unijeti više 
plana. Dr. Jozo Tomašević (Harward University, U. S. A.) 


KEITH A. B.: SPEECHES AND DOCUMENTS ON INTERNATIONAL 
AFFAIRS 1918—817. (izdanje »The World's Classics«, London 1938-I. svezak 
str. LV. 290, II. svezak str. 268). 


Ove đvije knjige dokumenata o međunarodnim događajima poslije rata 
u stvari su u vezi s već izdanim svescima o britanskoj kolonijalnoj i vanjskoj 
politici u istoj kolekciji. Čitav je materijal s toga složen tako, da su istaknuti 
tradicionalni interesi i one akcije, koje su vođene pod auspicijama britanske 
politike. Zato nije ni čudo, da je dosta toga ispalo, što se pokazalo baš u zad- 
nje doba od vitalnog interesa za međunarodni položaj u svijetu. Tako su zane- 
marena nastojanja Njemačke ekspanzije prema istoku i jugoistoku Europe, 
pa nastojanja Poljske da povede glavnu riječ u istoč. Europi, regionalni pak- 
tovi balkanskih, baltičkih i skandinavskih država. A i nekoji drugi momenti 
su prikazani okrnjeno. Bilo bi od interesa da je Versailleski ugovor donesen 
in extenso, i da je kod pojedinih odredaba označeno kad su i kako prekršene. 
Osim početnih ugovora država, koje sačinjavaju Malu Ententu, trebalo je do- 
nijeti i ostale momente u njenom razvitku. Dawesov i Youngov plan su iznijeti 
tek indirektno u govoru N. Chamberlaina o Hooverovu moratoriju, a odnosi 
Njemačke i Austrije samo god. 1931 i 1934. Uopće je premalo pažnje dano 
osovini Berlin—Rim, a i u onim događajima, koji su u prvom redu bili od in- 
teresa za Veliku Britaniju, kao u talijansko- abesinskom sukobu i neuplitanja 
u španjolski građanski rat (čemu je posvećeno preko 100 stranica) ispuštena 
je po koja važnije činjenica, kao na pr. sporazum u Nyonu. Da spomenemo još 
jedmu stvar: stav Amerike prema europskom vrzinom kolu i njeno držanje, 
izraženo u poslanicama Roosevelta, te kolebanje u izolacionističkoj politici 
nisu obrađena u ovoj knjizi. Tako ni neka pitanja od posebnog interesa, kao 
pitanje manjina. Ipak je najveći nedostatak ove knjige neobaziranje na eko- 
nomske probleme i njihovu povezanost s političkim akcijama. Iako bez većeg 
uspjeha, ipak su odraz svoga vremena razne ekonomske konferencije. Iz svega 
dosad rečenog može se zaključiti, da se o Jugoslaviji baš mnogo ne govori u 
ovoj knjizi. Osim već spomenutog sudjelovanja kod osnivanja Male Entente, 
donesen je njen ugovor s Francuskom i njeno mišljenje o reviziji Lige Na- 
roda, te se još spominje kod Lausanneskog i Montreuxskog ugovora. Ali una- 
toč iznesenim opaskama gornja je knjiga, u redakciji A. B. Keitha, profesora 
sustava Britanskog imperija u Edinburghu, prikladna ne samo zbog podesnog 
formata i niske cijene, nego i stoga, što se iz iznesenih dokumenata jasno 
vide glavne točke svjetske politike: do god. 1931, kada dolazi do njemačko- 
austrijske carinske unije i do moratorija savezničkih dugova odnosno 1932, 
kada dolazi do japansko-kineskog sukoba i početka slabljenja Lige Naroda 
(šteta što nije prikazan prvi udarac principima Lige Naroda i njihovo nepo- 
štivanje bombardiranjem Krfa god. 1923. sa strane Talijana) sve se okreće 

oko ratnih dugova, problema razoružanja i centrifugalnom odnosno centripe- 
talnom kretanju oko Lige Naroda. Ovo se svršava općim restringiranjem i 
moratorijem dugova, slomom ideje razoružanja i maštanjem o Paneuropskoj 
uniji. Poslije toga se virovi koncentriraju na nekim točkama svijeta, kršenja 
svih onih ideja vodilja prvih desetak godina nakon rata naziva se »realnom 
politikom« i nema interesantnijeg upoređenja od prvog i zadnjeg dokumenta 
u ovoj zbirci, 14 točaka predsjednika Wilsona i rezolucije Imperijalne kon- 
ferencije juna 1937 o vanjskim poslovima carstva, od ideje kolektivne sigur- 
nosti u okviru jednog općeg udruženja naroda i nastojanja spašavanja mira 
ma pod koju cijenu. Dr. ZI. Gašparović (Liverpool) 


EINZIG PAUL: BLOODLESS INVASION (London 1938, str. 119). 


Invazijom bez krvi naziva Einzig, poznati stručnjak za financijske pro- 
bleme i istraživač ekonomskih osnova fašističkih država, njemačko ekonomsko 
prodiranje u dunavske i balkanske države. Ta penetracija, simbolizirana izre- 
kom »Drang nach Osten« postojala je još prije Svjetskog rata, ali naročito 
značenje dobiva tek dolaskom nacionalsocijalističkog režima na vlast uvođe- 
njem tzv. »Wehrwirtschaft« u Njemačkoj. Autorova je namjera iznijeti me- 
tode i ciljeve ove nove faze njemačkog ekonomskog osvajanja, te ukazati na 
nekoje aspekte obrane od te invazije. Glavna je autorova teza, da ovo prodi- 
ranje nije prirodan i nuždan proces u ekonomskom razvoju Njemačke, nego 
da si u prvom redu osigura hranu i sirovine u slučaju rata. Njemačka je 
svoje uspjehe u mirnom osvajanju ovoga dijela Europe imala da zahvali po- 
sljednjoj ekonomskoj krizi te oskudici devizne zalihe agrarnih država, tako 
da su ove prihvatile bez daljnjega sistem kliringa u izravnavanju svoga trgo- 
vačkog prometa s njome. Ali manipuliranjem tom ustanovom znala je Nje- 
mačka izvući iz prometa sve koristi, bez obzira da li je to bilo ili nije od 
štete za sukontrahenta. Einzig nabraja pet načina izigravanja klirinških spo- 
razuma: 1. svojevoljno zaduživanje s posljedicom zamrznuća potraživanja vje- 
rovničkih država; 2. preprodavanje robe kupljene od podunavskih i balkanskih 
država, da se na taj način unište tržišta tim državama za tu robu; 3. proda- 
vanje vjerovničkim državama artikala, koje one ne trebaju odnosno robe sla- 
bije kakvoće; 4. davanje dugoročnih kredita i to tako, da su faktično same 
zemlje, koje su uzimale kredite, morale financirati tu operaciju tj. dok su 
izvoznici tih zemalja prodavali za gotovo, uvoznici su kupovali na kredit, te 
na taj način nije bilo potrebnih sredstava za namirenje izvoznika, dok su na- 
protiv u prvoj državi izvoznici, koji su na taj način davali kredite, došli odmah 
do namirenja iz pologa uvoznika na klirinški račun kod te države; i 5. apre- 
sijacija Reichsmarke da se na taj način podigne niveau cijena u podunavskim 
i balkanskim državama te usmjeri trgovina tih država u jednom pravcu. Su- 
više velika ovisnost ovih zemalja o Njemačkoj znači suviše veliki riziko i kad 
ne bi bilo političkog aspekta te penetracije, koja se ogleda u sve većem pri- 
tisku Reicha na njihov unutrašnji život. 


Da li se može tome kako stati na put. Einzig odgovara: bez pomoći za- 
padnih velesila, jedva. U konstruktivnom dijelu svoje knjige autor sugerira 
neke prijedloge za pomoć ugroženim državama, obraćajući se uglavnom bri- 
tanskoj javnosti nastoji da je razuvjeri u njenom defetizmu i skepticizmu. 
Većina ovih prijedloga je više potencijalnog značenja, naročito nakon nedav- 
nih događaja. Ove bi mjere trebale biti s jedne strane indirektne naravi u 
obliku sniženja carina na robu podunavskih i balkanskih država, potpomaga- 
nja privatne inicijative u trgovini s tima državama, osiguravanja potrebnih 
im deviza itd. te s druge strane direktne naravi u vidu financijske pomoći. 
Ali čini se, da su se ispunila crna nagađanja autorova u slučaju, ako se što 
prije ne pomogne efikasno ovim državama. Tako je ova knjiga, iako u svome 
zadnjem dijelu pretečena događajima, izdana baš u času, kada će naići na naj- 
širi interes. A ona je i pisana tako, da je može svatko razumjeti; u tom svom 
nastojanju autor je nepotrebno ispuštao potrebne konkretne podatke i brojke, 
pa je suviše generalizirao pojedine probleme. I ograničenju prikaza na trgo- 
vački promet može se prigovoriti, ali se mora priznati, da je autoru uspjelo 
iznijeti opće težnje. Dr. ZI. Gašparović (Liverpool) 

NAJNOVIJA IZDANJA IZ POLITIČKE I EKONOMSKE LITERATURE: 

Bittner-Feez: Metal aus Lehm. Wilhelm Goldmann Verlag, Leipzig; vezano 
cijena M 2. 

van Bebber Otto-Albrecht: Slidamerika. Wilhelm Goldmann Verlag, Leipzig. 
Knjiga ima 46 slika i stoji vezana u platno M 9.60. 


Mayer Anton: Finanz-Katastrophen und Spekulanten. Wilhelm Goldmann Ver- 
lag, Leipzig. Knjiga ima 22 slike i stoji vezana u platno M 7.50. 


Bauer Robert: Irland, die Insel der Heiligen und Rebelien. Wilhelm Goldmann 
Verlag, Leipzig. Knjiga ima 17 slika i stoji vezana u platno M 7.80. 
Nowack Wiiheim: Australien Kontinent der Gegensiitze. Wilhelm Goldmann 

Verlag, Leipzig. Knjiga ima 32 slike i stoji vezana u platno M 8.50. 
Zischka Anton: Brot fir 2 Milliarden Menschen. Wilhelm Goldmann Verlag. 
Knjiga ima 32 slike te stoji vezana M 6.80, a u platno M 8.50. 
Sykes Sir Percy: Europa sucht China. Wilhelm Goldmann Verlag, Leipzig. 
Knjiga ima 12 slika i 6 karata, te stoji vezana u platno M 6.80. 
Sve ove knjige dobivaju se u Hnjižari St. Kugli, Zagreb, Ilica 30. 


aa DL 
Vijesti 
KNJIŽEVNA OBJAVA 


Nakon višegodišnjeg istraživanja o inozemnom kapitalu u balkanskim 
zemljama objelodanio je Dr. Mirko Lamer, urednik »Ekonomista«, u »Welt- 
wirtschaftliches Archivu«, Heft 3, Band 48, November 1938, svoju stu- 
diju »Die Wandlungen der auslindischen Mapitalanlagen auf dem Baikan«. U 
toj je raspravi prikazan historijski pregled razvitka inozemnih investicija u 
balkanskim državama od početka 19. stoljeća pa sve do najnovijih događaja. 
Obrađeni su podjednako inozemni zajmovi kao što i pojedinačne privatne in- 
vesticije po pojedinim balkanskim zemljama kao što i po grupama porijekla. 
Ova studija predstavlja prvi pokušaj komparativnog izučavanja tog problema, 
kao što i statističke analize, pa će stoga biti jamačno od interesa i za naše 
ekonomiste. Studija obasiže 55 stranica, te se može naručiti u posebnom bro- 
širanom otisku preko uprave »Ekonomista« uz cijenu od Din. 50.—. 


IZ UREDNIŠTVA I UPRAVE 

Ovome broju priložili smo čekovnu uplatnicu, pa molimo naše cij. pret- 
platnike za obnovu pretplate u 1989. god. odnosno, ukoliko su u zaostatku 
s pretplatom za ranije godine, da nam dužnu pretplatu doznače u cljelosti ili 
bar jedan dio, kako im ne bismo morali obustaviti dostavu našega časopisa i 
pribjeći utjerivanju zaostale pretplate na nepoželjan način. 

* * * 

Obavješćujemo naše cij. suradnike i pretplatnike, da smo u svojim no- 

vim prostorijama uredili čitaonicu, gdje im stoje na raspolaganju primljene 


knjige te brojni domaći i strani časopisi. čitaonica otvorena je svakog dana 
osim blagdana od 16 do 19 sati (Palača Burze, Račkoga 1, mezanin). 

Summary: 

"> Dr. Gertrud Lovasy (Wien—Zagreb): The Behaviour of the Stock Mar- 
ket in Business Cycles. The Author analyzes the course of the price move- 
ments on the stock market in its typical forms and the changes in the post 
war situation. The fundamental rules remained the same but it is caharacte- 
ristic in the present period that the obligations are more favoured as stocks 
*for a means of acquisition of capital; in this connection the wide spread bet- 
ween the rates on the money and capital markets must be understood. 

Nikola Tintić (Subotica): A Specific Form of Social Function of Private 
Ownership of Dalmatian Boata, consists in an old custon that the vineyard- 
peasants in the vicinity of šibenik (Dolac) are giving to the owners of the 
boats their main force in rowing and the owners have the duty to give them 
always without any other compensation the boats for transfer of the imple- 
ments, cattle and persons. Author analyzes this phenomenon in the light of 
comparative law. 

Josip Jelašić (Zagreb): The Problem of Agricultural Selfsufficieny in 
Germany, is described in connection with the tendencies of German agricul- 
tural autarchy, through which arose the specific role of German peasantry 
which found its form in the German Peasant Inheritance Law of 1933, in the 
different price regulations and organisations of German agriculture. 

Vladimir Pertot (Beograd): French and Anglo-American Economic Chan- 
ges. The Author analyzes in all consequences the reforms of Daladier's eco- 
nomic and financial policy in France _ and the new Anglo-American Trade 
Agreement. All these events are significant because of the importance of these 
democratic countries in the world economy. 


NOTES 


Yugoslav-Italian Economic Relations (V. Lehner) could undoubtedby be 
increased because they have not yet reached the half of the pre-sanctions 
period (Export to Italy 1933: 21,48%, 1936: 3,13%, 1937: 9,36%; Import from 
Italy 1933: 15,92%, 1937: 8,21%). Inspite of the autarchical tendencies Italy 
will be always obliged to import greater quantities of wood and cattle from 
neighbouring Yugoslavia. — The International Conference for Cooperative 
Agricultural Credit (M. Lamer) was held from October 18—23, 1938, in Ne- 
apel, where was made a resolution on different governments, which according 
to the author will not show greater practical significance. — Economic Ten- 
dencies of Germany in the Balkans (V. Božić) were opposed recently by En- 
gland (cf. Hudson's speech). German capital is showing much greater inte- 
rest in Yugoslavia, being now on third place; in Belgrade there was intended 
to be founded a special company for exploitation and acquisition of mines 
but this was opposed by domestic capital. — Situation of Japanese Economy 
(V. Pertot) is showing an increasing  tendency toward inflatory financing 
of war in China, due to the fact that the regular income of government's 
finance is not able to cover the war expenses. 


Odgovorni urednik: Dr. Mirko Lamer, Lopašićeva 11/IV, tel. 23-741. — Vlasnik: 
Konzorcij »Ekonomist«, predstavnik Dr. Vladimir Košak, Medveščak 37, te]. 28-380 
Btamparija »Gaj« (Lj. Filipančić), Martićeva ulica broj 2. 

